O Rawa ni Vorati Setani! | Vulici\nNa Vale ni Vakatawa (iTabataba e Vulici) | Me 2015\nWILIKA ENA VOSA Acholi Albanian American Sign Language Amharic Arabic Argentinean Sign Language Armenian Armenian (West) Aymara Azerbaijani Azerbaijani (Cyrillic) Batak (Toba) Bengali Bicol Bislama Brazilian Sign Language Bulgarian Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Colombian Sign Language Croatian Czech Danish Drehu Dutch Efik English Estonian Finnish French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Italian Sign Language Japanese Japanese Sign Language Kamba Kannada Karen (S'gaw) Kazakh Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Krio Latvian Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Mauritian Creole Maya Mexican Sign Language Mixe (North Central) Mizo Mongolian Moore Ndebele (Zimbabwe) Nepali Norwegian Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Bolivia) Quichua (Imbabura) Romanian Runyankore Russian Russian Sign Language Samoan Sango Serbian (Cyrillic) Serbian (Roman) Seychelles Creole Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tajiki Tamil Tatar Telugu Tetun Dili Thai Tigrinya Tiv Tshiluba Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Wallisian Waray-Waray Wayuunaiki Wolaita Yoruba Zande Zapotec (Isthmus) vakaViti\nO Rawa ni Vorati Setani Qai Qaqa!\n“Ni tudei ena nomuni vorati [Setani], me dei na nomuni vakabauta.”—1 PITA 5:9.\nEDA NA VORATI SETANI VAKACAVA NIDA . . .\nsega ni dokadoka?\nsega ni domodomoiyau?\ncata na veiyacovi tawadodonu?\n1. (a) Na cava e bibi kina ena gauna qo noda vala kei Setani? (b) Eda kila vakacava nida rawa ni qaqa na noda vala tiko kei Setani?\nO SETANI e vala tiko kei ira na ivovo ni lumuti kei na ‘so tale na sipi.’ (Joni 10:16) Nona isausau na Tevoro me tiloma e levu na dauveiqaravi i Jiova ena loma ni gauna lekaleka sa vo tiko vua. (Wilika Vakatakila 12:9, 12.) Vakacava eda na rawa ni qaqa vei Setani? Io! E kaya na iVolatabu: “Vorata na Tevoro, ena qai dro tani vei kemuni.”—Jeme. 4:7.\n2, 3. (a) E tokona vakacava na inaki i Setani na vakasama ni sega ni bula tiko na Tevoro? (b) O kila vakacava ni bula tiko o Setani?\n2 Levu era vosasuruya na vakasama ni bula dina tiko o Setani. Era vakabauta ni o Setani kei ira na timoni era tukuni ga ena ivola ni talanoa, vakaraitaki ena iyaloyalo vakarerevaki kei na qito ena vidio. Era nanuma ni sega ni dua na tamata yalomatua me vakabauta nira bula tiko na kabula vakayalo era dau veivakaleqai. O nanuma ni na cata o Setani me okati o koya kei na nona ilawalawa tawarairai mera itukuni wale ga? Sega! E rawarawa vei Setani me vakamatabokotaka na nodra vakasama o ira na vakatitiqataka ni bula dina tiko o koya. (2 Kor. 4:4) O Setani e vakacalai ira tiko na tamata ni vakabulabulataka na rai nira sega ni bula dina tiko na kabula vakayalo.\n3 Nida dauveiqaravi i Jiova, eda sega ni wili vata kei ira na vakacalai. Eda kila ni bula tiko na Tevoro, ni a vosa vei Ivi o Setani ni vakayagataka na gata. (Vkte. 3:1-5) E beitaki Jiova o Setani ena vuku i Jope. (Jope 1:9-12) O Setani ga e saga me temaki Jisu. (Maciu 4:1-10) Ni sa veiliutaki na Matanitu ni Kalou ena 1914, o Setani sara ga e tekivu “vala” kei ira na ivovo ni lumuti. (Vkta. 12:17) Se carubi tiko ga na ivalu qori ni saga o Setani me vakaleqa nodra vakabauta na ivovo ni 144,000 kei ira na so tale na sipi. Meda rawa ni qaqa, e bibi meda saqati Setani meda dei tale ga ena vakabauta. Ena veivosakitaki ena ulutaga qo e tolu na sala meda cakava kina qori.\nKUA NI DOKADOKA\n4. Vakaraitaka vakacava o Setani ni dokadoka vakalevu?\n4 E sega sara ga ni yalomalumalumu o Setani. Na ivakaraitaki levu duadua ni dokadoka kei na qaciqacia na nona saga na kabula vakayalo qo me saqata na veiliutaki cecere i Jiova, oti e buli koya me dua tale ga na kalou. Dua na sala meda saqati Setani kina oya meda kua ni dokadoka da qai bucina na yalomalumalumu. (Wilika 1 Pita 5:5.) Ia na cava na dokadoka? E tiko ga kina na vakasama ni itovo ca?\n5, 6. (a) Vakacava, dau ca tu ga na dokadoka? Vakamacalataka. (b) Na mataqali dokadoka vakacava e rerevaki? Tukuna eso na ivakaraitaki vakaivolatabu.\n5 Dua na ivolavosa e vakamacalataka na dokadoka me “nomu sakitaki iko kei na nomu dokai iko ga” kei na nomu “lomavakacegu ena vuku ni ka vinaka o cakava se taukena se o ira na volekati iko.” E sega ni dua na kena leqa qo. E kaya na yapositolo o Paula vei ira e Cesalonaika: “Keitou dau sakitaki kemuni kina ina ivavakoso ni Kalou ena vuku ni nomuni vosota kei na vakabauta ena veivakacacani kece kei na veika dredre oni sotava tiko.” (2 Ces. 1:4) E vinaka nida marautaka na ka era cakava eso kei na noda bau sakitaki keda toka. E sega ni tukuni meda maduataka na noda vuvale, itovo vakavanua, se na vanua eda susugi mai kina.—Caka. 21:39.\n6 Ena yasana adua, na dokadoka ena vakaleqa na noda veiwekani kei na noda veitokani kei Jiova. Na dokadoka ena vakavuna meda yaloca da qai sega tale ga ni ciqoma ena yalomalumalumu na veivakadodonutaki. (Same 141:5) Na dokadoka e kena ibalebale “noda dokai keda vakasivia” se “na yaloqaciqacia era vakaraitaka eso nira vakabauta nira uasivi vei ira tale eso.” E cata o Jiova na dokadoka. (Isik. 33:28; Emosi 6:8) Ia e marau o Setani nida vakaraitaka na tamata na dokadoka e tukutukuni koya, ni vakaraitaka tiko ga na nona viavialevu. Sa bau marau mada ga o Setani ni raica nodra tukutukuni ira na tagane me vakataki Nimiroti, Fero, kei Apisalomi—era rawai ena dokadoka! (Vkte. 10:8, 9; Lako 5:1, 2; 2 Sam. 15:4-6) E bale tale ga o Keni ena vuku ni nona dokadoka. E vakasalataki koya sara ga na Dauveibuli, ia e dokadoka qai sega ni ciqoma na veivakadodonutaki. E sega ni via muria na veivakadreti i Jiova qai sega tale ni vakasamataka vakarua na ka e via cakava.—Vkte. 4:6-8.\n7, 8. (a) Na cava na veicati vakamatatamata? E laurai vakacava kina na dokadoka? (b) Vakamacalataka na sala e vakaleqa kina na duavata ni ivavakoso na dokadoka.\n7 Nikua tale ga e dau veivakaleqai na dokadoka. Eso na gauna e salavata kei na veicati vakamatatamata. E dua na ivolavosa e tukuna me baleta na veicati vakamatatamata ni “veivakaduiduitaki se nodra cati na matatamata tale eso” kei na “vakabauta ni duidui matatamata e duatani nodra itovo kei na ka era rawata, eso na matatamata era sucu turaga, eso tale era tauvanua.” Na veivakaduiduitaki e vakavuna na tikoyavavala, ivalu, kei na laba vakayauyau.\n8 E sega ni dodonu me laurai na itovo qo ena ivavakoso vaKarisito. Eso na gauna e rawa ni vu mai na dokadoka nodra dau veileti na mataveitacini, lai tini sara vakaca. E laurai qo vei ira eso na mataveitacini ena imatai ni senitiuri, e vola kina vei ira o Jemesa e dua na taro vakavure vakasama qo: “Na cava e vakavuna tiko na ivalu kei na veivala ena kemuni maliwa?” (Jeme. 4:1) Io, na noda katona na ca kei na noda biuti keda cake ena laurai ena noda ivosavosa kei na noda ivalavala, e lai vakavuna kina mera rarawa vakalevu eso tale. (Vkai. 12:18) Matata gona ni vakaleqa na duavata ni ivavakoso na dokadoka.\n9. E vukei keda vakacava na iVolatabu meda vorata na veicati vakamatatamata kei na so tale na ivakaraitaki ni dokadoka? (Raica na imatai ni iyaloyalo.)\n9 Ke da nanuma nida vinaka cake vei ira tale eso, e bibi meda nanuma ni “o ira yadua e dokadoka na lomana e sevaka o Jiova.” (Vkai. 16:5) Ena vinaka meda dikeva noda rai me baleti ira na matatamata tale eso, na vanua era cavutu mai kina, se nodra itovo vakavanua. Ke da dau dokadokataka na noda matatamata se noda vanua, eda lecava tiko ni Kalou e “bulia na matatamata kece mai na dua ga na tamata.” (Caka. 17:26) O koya gona, eda dua ga na matatamata nida kawa kece i Atama. E ka vakalialia gona meda vakabauta ni so na matatamata era uasivi, eso tale era lolovira. Na rai qori e lakolakovata kei na inaki i Setani me vakaleqa na veilomani kei na duavata vaKarisito. (Joni 13:35) Meda vorati Setani qai qaqa, meda vorata na ivakarau ni dokadoka kece.—Vkai. 16:18.\nKUA NI DOMODOMOIYAU KUA TALE GA NI LOMANI VURAVURA\n10, 11. (a) Na cava e rawarawa kina meda lomana na vuravura? (b) Na cava e rairai uqeta nona lomani vuravura o Timasa?\n10 E “turaga ni vuravura qo” o Setani, e lewa tale tiko ga. (Joni 12:31; 1 Joni 5:19) Levu na ka e dulaka tu na vuravura qo e sega ni salasalavata kei na ivakatagedegede ni iVolatabu. E sega ni ca na ka kece e vakarautaka na vuravura. Ia meda namaka ni na vakayagataka o Setani na nona vuravura me rawa na lomada qai temaki keda meda valavala ca, se meda lomana na vuravura, da qai vakawalena na noda sokaloutaki Jiova.—Wilika 1 Joni 2:15, 16.\n11 Era rawai eso na lotu vaKarisito ena imatai ni senitiuri nira lomani vuravura. Kena ivakaraitaki, e vola o Paula: “Sa biuti au o Timasa ni lomana na veika ni vuravura qo.” (2 Tim. 4:10) E sega ni tukuna na iVolatabu na ka e lomana e vuravura o Timasa, me vakavuna nona biuti Paula. De dua e domona na veika vakayago o Timasa, e sega ni vakaliuca na veika vakayalo. Ke dina qori, e calata o Timasa e levu na itavi lavotaki vakayalo. Me rawata kina na cava? Vakacava, ena solia na vuravura na ka e uasivia na veivakalougatataki i Jiova oya me dau tokoni Paula?—Vkai. 10:22.\n12. Eda na rawai vakacava ena “veibacani ni iyau”?\n12 Rawa ni yaco tale ga qori vei keda. Nida lotu vaKarisito, e macala ga nida via vakarautaka na veika vakayago me baleti keda kei na noda vuvale. (1 Tim. 5:8) E vinakata o Jiova meda tikovinaka, e macala qo ena itikotiko totoka e vakarautaka vei Atama kei Ivi. (Vkte. 2:9) E rawa ni vakacala na lomada o Setani ena “veibacani ni iyau.” (Maciu 13:22) Levu era nanuma ni na vakamarautaki ira na ilavo, se ra na rawaka nira taukena na iyau. E veivakacalai na vakasama qo, e rawa ni vakavuna meda vakayalia na noda iyau talei duadua, oya na noda veiwekani kei Jiova. E vakasalataki ira nona imuri o Jisu: “E sega ni dua e rawa ni qarava e rua na turaga, ni na cata e dua qai lomana e dua, ena doka e dua qai beca e dua. Dou sega ni rawa ni qarava na Kalou kei na iYau.” (Maciu 6:24) Ke da qarava duadua ga na iYau, eda sa sega ni qaravi Jiova, qori sara ga na ka e vinakata o Setani meda cakava! Meda kua mada ga ni vakabibitaka na ilavo se na veika e rawa ni volia me vakaleqa na noda veiwekani kei Jiova. Meda vorati Setani, e bibi me donu noda rai me baleta na iyau.—Wilika 1 Timoci 6:6-10.\nCATA NA VEIYACOVI TAWADODONU\n13. E tokoni vakacava ena vuravura qo na rai cala me baleta na vakawati kei na veiyacovi?\n13 Dua tale na dai ni vuravura e lewa tu o Setani na veiyacovi tawadodonu. Nikua e levu era raica na yalodina ni veiwatini kei na bula vakawati me bula vesuki kei na ka ni gauna makawa. Kena ivakaraitaki, e dua na marama rogo e dau vakaraitaki ena iyaloyalo e kaya ni dredre me rau veiwatini tiko ga e dua na tagane kei na dua na yalewa. E sega ni kila e dua e yalodina ena nona vakawati se vinakata me yalodina. E kaya e dua na tagane e dau vakaraitaki ena iyaloyalo: “Au sega mada ni kila ke noda ivakarau na tamata meda tiko ga kei na dua ena noda bula taucoko.” E marau o Setani nira vakatanitaka na tamata rogo na isolisoli ni Kalou me baleta na vakawati. Sega sara ga ni kauaitaka na Tevoro na ituvatuva qo, se me raica me dei. Meda vorati Setani da qai qaqa, e bibi meda tokona na ituvatuva ni Kalou me baleta na vakawati.\n14, 15. Eda na vorata vakacava na veiyacovi tawadodonu?\n14 Se da vakawati se sega, meda vorata sara vakaukaua na veiyacovi tawadodonu kece. Vakacava ena rawarawa meda cakava qori? Sega! Kena ivakaraitaki, ke o dua na itabagone, o rairai rogoca nodra dokadokataka nomu icaba e koronivuli nira veiyacovi vakaveitalia se ra vakau itukutuku se itaba veivagarogaroi ena mobail. Qo e okati ena so na vanua me veisoliyaki iyaloyalo vakasisila me baleti ira na gone. E kaya na iVolatabu: “O koya e veiyacovi tawadodonu sa valavala ca sara tiko ga e yagona.” (1 Kor. 6:18) E tini ena rarawa kei na mate na kena tete na mate ca ni veiyacovi. Levu na itabagone era vakayalia nodra bula vakacauravou se vagoneyalewa era veivutunitaka nodra veiyacovi. Na ka e dau yaco dina me baleta na veiyacovi tawadodonu e duidui sara mai na ka e vakaraitaki ena tabana ni veivakamarautaki. E vakaraitaki kina ni sega ni dua na ka e yaco nida beca na lawa ni Kalou. Na vakasama qo e vakavuna mera rawai kina e levu ena “kaukaua ni ivalavala ca e veibacani.”—Iper. 3:13.\n15 Na cava mo cakava ke dau dredre mo vorata na veitemaki ni veiyacovi tawadodonu? Mo kila ni qo e nomu malumalumu. (Roma 7:22, 23) Masuta na Kalou me vakaukauataki iko. (Fpai. 4:6, 7, 13) Qarauna na ituvaki e rawa ni tini ina itovo vakasisila. (Vkai. 22:3) Mo vorata vakatotolo na veitemaki ena gauna e basika kina.—Vkte. 39:12.\n16. Na cava e cakava o Jisu ni temaki koya o Setani? Na cava eda vulica kina?\n16 E veivakauqeti nona ivakaraitaki o Jisu ni vorata na veitemaki. E sega ni vakacalai ena vosa ni yalayala i Setani, e sega ni vakasamataka vakabalavu na kena vinaka kei na kena ca. E totolo ga nona tukuna: “E volai.” (Wilika Maciu 4:4-10.) E kila na Vosa ni Kalou o Jisu, e rawa kina ni vakatulewa vakatotolo qai lavetaka na tikinivolatabu ena gauna e temaki kina. Meda vorati Setani da qai qaqa, meda kua ni biuti keda ena ituvaki meda temaki ena veiyacovi tawadodonu.—1 Kor. 6:9, 10.\nRAWA NA QAQA NI O VOSOTA\n17, 18. (a) Na cava eso tale na iyaragi i Setani, na cava meda kua ni kurabuitaka kina? (b) Na cava sa vakarau caka vei Setani, ena uqeti iko vakacava qo mo vosota?\n17 Na dokadoka, domodomoiyau, kei na veiyacovi tawadodonu e tolu ga na iyaragi e vakayagataka tiko o Setani. E sega ni yala ga e keri. Kena ivakaraitaki, eso na lotu vaKarisito e tusaqati ira na nodra lewenivuvale, era vakalialiai e koronivuli, se vakatatabutaka na nodra cakacaka vakavunau na matanitu. Eda sega ni kurabuitaka qori, ni vakadreti ira nona imuri o Jisu: “Era na cati kemudou na tamata kece ena vuku ni yacaqu, ia o koya e vosota me yacova na icavacava ena vakabulai.”—Maciu 10:22.\nEna vakarusai o Setani (Raica na parakaravu 18)\n18 Eda na vorati Setani vakacava meda qaqa? E kaya o Jisu vei ratou na nona tisaipeli: “Na nomudou vosota ga dou na vakabulai kina.” (Luke 21:19) Sega ni dua na ka me cakava na tamata me vakaleqai keda vakadua. Sega ni dua e rawa ni tawasea noda veiwekani talei kei na Kalou, o keda ga. (Roma 8:38, 39) Na nodra mate na dauveiqaravi i Jiova e sega ni vakadeitaka nona qaqa o Setani, ena raica o Jiova mera vakaturi! (Joni 5:28, 29) Ena yasana adua, ena warumisa na ka ena yacovi Setani. Ni sa vakarusai na ituvaki ca ni vuravura qo, ena vesu o Setani me 1,000 na yabaki. (Vkta. 20:1-3) Ni cava na Veiliutaki i Jisu ena Duanaudolu na Yabaki, ena “sereki tale o Setani mai na vanua e vesu tu kina” ena dua na gauna lekaleka ga me saga me vakacala ena iotioti ni gauna na kawatamata. Ni oti qori ena vakarusai na Tevoro. (Vkta. 20:7-10) Ena vakarusai o Setani, sega ni o iko! Mo vorati Setani gona, mo tudei ena vakabauta. O rawa ni vorati Setani mo qaqa!\niMeli iMeli O Rawa ni Vorati Setani Qai Qaqa!\nITALANOA NI NONA BULA Na iMatai ni Noqu Loloma e Vukei Au Meu Vosota\nYadra Tiko e Via Tilomi Iko o Setani!\nEra “Raica” na ka e Yalataki\nVakatotomuri Koya e Yalataka na Bula Tawamudu\nVANUA E MAROROI KINA NA KEDA ITUKUTUKU MAKAWA Raica o Koya na Veilomani ena Valenikana\nText Sala me download kina na ka e tabaki NA VALE NI VAKATAWA (ITABATABA E VULICI) Me 2015\niMeli iMeli NA VALE NI VAKATAWA (ITABATABA E VULICI) Me 2015\nNA VALE NI VAKATAWA (ITABATABA E VULICI) Me 2015


Kunea na Adi ni Hong Kong e Dua na ka e Vinaka Sara Mai na Rogo | iTalanoa ni Nona Bula\nWILIKA ENA VOSA Afrikaans Albanian Amharic Arabic Armenian Armenian (West) Aymara Bicol Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Croatian Czech Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hausa Hebrew Hiligaynon Hungarian Icelandic Igbo Iloko Indonesian Isoko Italian Japanese Kazakh Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korean Kwangali Kwanyama Lingala Lithuanian Luganda Luo Luvale Macedonian Malagasy Maltese Maya Myanmar Ndebele Ndonga Ngabere Norwegian Nyaneka Nzema Ossetian Pangasinan Papiamento (Aruba) Papiamento (Curaçao) Persian Polish Portuguese (Brazil) Quechua (Bolivia) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Thai Tigrinya Tiv Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Venda Vietnamese Waray-Waray Wolaita Xhosa Yoruba Zapotec (Isthmus) Zulu vakaViti\nDua na ka e Vinaka Sara Mai na Rogo\nTalanoataka o Mina Hung Godenzi\nE veisau na noqu bula ena dua na bogi ni 1984, mai na dua ga na itabagone sega ni rogo meu taura na icocovi ni Adi Hong Kong. E biu sara ga ena taba ni veva e liu ni niusiveva kei na mekesini na kequ itaba. Au dau lagasere, danisi, vosa ena soqo, kakaburaki ena retioyaloyalo, tokara na isulu totoka, maliwai ira tale ga na rogo, wili kina na kovana kei Hong Kong.\nNa yabaki ga e tarava au tekivu vakaraitaki ena iyaloyalo yavala, levu vei ira e dau noqu sara ga na itavi bibi me vakaraitaki kina e dua. Era via vola na kequ itukutuku na dauvola itukutuku, ra via tabaki au na dauveitaba, vinakati meu dau tiko ena imatai ni gauna e saravi kina e dua na iyaloyalo, meu vulagi dokai ena dola ni dua na vanua vou, au sureti tale ga ina vakasigalevu kei na vakayakavi. Era taleitaki au e levu.\nNiu vakaraitaki tiko ena dua na iyaloyalo\nToso na gauna au qai liaca ni sega sara ga na kena kamica me vaka au nanuma taumada. Levu na iyaloyalo au vakaraitaki kina e vakarerevaki, ni levu kina na ivalavala voravora. E sega i Hong Kong o ira na dau veisosomitaki vei ira na vakaraitaki tiko mera cakava na itavi dredre se vakarerevaki ena iyaloyalo, me vaka na kena era dau cakava e Hollywood. Koya gona au na vakayacora na itavi vakarerevaki cava ga e tukuni meu cakava, me vaka na kena vodoki na motopai qai vukatubutaki e macawa ni cici tiko e ra na motoka. Levu na iyaloyalo voravora qai vakasisila au vakaraitaki kina. So e ka ni vakatevoro.\nAu vakamau kei na dua e dau caka iyaloyalo ena 1995. Kena irairai ni sa tu kece vei au na ka meu marau kina, oya na rogo, vakaiyau, kei na watiqu lomani, ia au se lomabibi tiko ga, au rarawa tale ga. Au mani nanuma meu sa vakacegu mai na noqu dau vakaraitaki ena iyaloyalo.\nNANUMA LESU NOQU VAKABAUTA NIU SE GONE\nAu vakananuma vakatitobu na noqu vakabauta niu se gone. Na gauna ya, keirau dau gade tiko kei tuakaqu ina dua na vuvale eratou iVakadinadina i Jiova. Na tamadratou o Joe McGrath, e vakavulici keirau kei na tolu na luvena yalewa ena iVolatabu. E dua na matavuvale mamarau, e dau dokai watina vakalevu kei ratou na gone o “Uncle Joe.” Au dau taleitaka tale ga na tomani ratou ina soqoni vaKarisito. So na gauna keitou dau lako ina nodra soqo lelevu. Dua na gauna marautaki qori. Sega sara ga na ka au leqataka niu maliwai ira na iVakadinadina.\nIa so na ka ca e yacovi au e vale. Dau rarawataka sara ga o tinaqu na ivakarau ni bula i tamaqu, e lomabibi kina vakalevu. Niu se qai yabaki tini, sa muduka o Tinaqu na nona dau vakasosoqoni kei ira na iVakadinadina i Jiova. Au tomana tiko ga noqu sosoqoni kei ira, ia e sega ni lomaqu taucoko sara. Au qai papitaiso niu sa yabaki 17. Sega ni dede, au bulataka eso na itovo e sega ni vaKarisito, mani biuta na vakasosoqoni kei ira.\nNANUMA MEU LESU VEI JIOVA\nOti toka ga noqu vakamau, rau veisiko yani e rua na qase ena ivavakoso ni iVakadinadina i Jiova e voleka vei au. Rau vakamacalataka na ka meu cakava meu lesu kina vei Jiova, rau qai tuvanaka me keirau veitalanoa mada kei na dua na daukaulotu, o Cindy. Ena gauna qori au sa sega tu kina ni vakabauta vakalevu na iVolatabu, au mani tukuna vei Cindy me vakadinadinataka ke Vosa dina ni Kalou na iVolatabu. E vakaraitaka sara vei au na parofisai vakaivolatabu era sa vakayacori oti. Toso na gauna keirau sa qai veitokani, mani sureti au meu vulica eso na ivakavuvuli rawarawa sara ena iVolatabu. Au mani vakadonuya. E imatai ni gauna meu kila kina ni Kalou dauloloma o Jiova, e vinakata tale ga meu marau.\nNiu sa tekivu lesu ina soqoni vaKarisito, au taleitaka vakalevu na veimaliwai kei ira na iVakadinadina mai na noqu dau tiko kei ira na vakaitavi ena buturara ni veivakamarautaki. Ia na veika au sotava niu se gone, e vakavuna meu sega ni nuitaka kina e dua, au beci au tale ga. Sa qai vakaraitaka vei au vakaivolatabu e dua na iVakadinadina i Jiova ena ivavakoso na ka meu cakava me vinaka kina na ivakarau ni lomaqu, au vulica tale ga na sala meu veitokani vinaka kina kei ira eso tale.\nKeirau toki vakaveiwatini ena 1997 i Hollywood, e Kalifonia, Merika. Au veivakavulici vakalevu ena Vosa ni Kalou me yaga vei ira na vakarorogo na kena ivakasala vuku. Ni vakatauvatani kei na veika lelevu au rawata niu vakaraitaki ena iyaloyalo, e vakacegui au vakalevu noqu veivakavulici ena iVolatabu. Kena ivakaraitaki keirau sota kei Cheri ena 2002, keirau se veikilai makawa sara mai Hong Kong. E levu na ka e tautauvata kina na neirau bula. A nona na icocovi ni Adi Hong Kong ena yabaki yani e liu niu bera ni taura. A bau mai vakaicocovitaki au sara ga kina. E dau vakaraitaki ena iyaloyalo yavala, oti e dewa ina caka iyaloyalo, cakacaka vakavoleka tale ga kei ira na rogo ena caka iyaloyalo. Keirau sa mai tu ruarua qo e Hollywood.\nDua na ka noqu nanumi Cheri niu qai kila ni a mate na tagane rau sa veimusumusuki tu ni tauvi mateniuto vakasauri. E sega ni vakacegui koya na nona lotu Buda. Me vakataki au ga, e levu na ka e rawata era dau diva tu ga eso, ia e rarawa qai sega ni nuitaka e dua. Au vakamacalataka sara vua na veika au sa vulica tiko ena iVolatabu, ia e dredre ga nona taleitaka baleta nona vakabauta ena lotu Buda.\nNoqu itokani o Cheri, ni caka tiko e dua na iyaloyalo\nA lako vakacakacaka i Vancouver, e Kenada o Cheri ena 2003, qai qiriti au mai ena dua na siga. E kaya vei au ni a draiva tiko ena vanua e yawa mai na siti qai qoroya vakalevu na veika e raica, vakasauri ga nona masu vakadomoilevu: “Ni tukuna mai vei au, O cei na Kalou dina? O cei na yacamuni?” Na gauna vata qori, e sivita kina na Kingdom Hall qai raica na yaca i Jiova. E nanuma kina ni sa sauma na Kalou na nona masu, vinakata sara ga me sotavi ira na iVakadinadina i Jiova ena kena gauna totolo. Au tuvanaka sara me dua erau sota, ni oti ga e vica na siga, sa soqoni ena ivavakoso ni vosa vakaJaina e Vancouver.\nE qai kaya vei au o Cheri: “Era taleitaki au dina o ira qo. Au rawa ni talaucaka na lomaqu vei ira.” Dua na ka noqu marau niu rogoca qori, ni gauna e tiko kina o Cheri ena buturara ni caka iyaloyalo, e sega ni levu nona itokani. E lako tiko ga ina soqoni o Cheri. Ia e sainitaka e dua na konitaraki ena 2005, me cakava e rua na iyaloyalo e Jaina, vu ni nona lesu i Hong Kong. Ka ni marau ni qai yalataki koya vei Jiova o Cheri, e papitaiso sara me iVakadinadina i Jiova ena 2006 ena dua na nodra soqo e Hong Kong. E via qaravi Jiova vakalevu, ia e vakalatilati tiko ga na nona bisinisi ni caka iyaloyalo, vu ni nona sega ni dau marau.\nMARAU NI TUBERI IRA ESO TALE\nE veisau na bula i Cheri ena 2009. E vakatulewataka me sa vakacegu mai na nona dau caka iyaloyalo me rawa ni qaravi Jiova vakatabakidua. E levu kina na nona itokani ena ivavakoso vaKarisito. E cakacaka vakatabakidua ena kena vunautaki na itukutuku vinaka ni Matanitu ni Kalou, e marautaka tale ga nona tuberi ira eso tale mera vakavinakataka nodra bula.—Maciu 24:14.\nE vakatulewataka o Cheri me lai veitokoni ena iwasewase lailai ni vosa vakaNepali ni iVakadinadina i Jiova e Hong Kong. Era dau sega ni kauaitaki ra qai beci e levu na kai Nepali era tiko e Hong Kong, nira sega ni kila vinaka na vosa vakavalagi se vosa vakaJaina, duidui tale ga nodra itovo. E kaya vei au o Cheri ni marautaka nona vakavulici ira mera kila na iVolatabu. Kena ivakaraitaki, ni vunau tiko e veivale ena dua na siga, e sotava sara e dua na marama ni Nepali e sega sara ga ni kila na Kalou dina o Jiova, ia bau kila toka eso na ka me baleti Jisu. E vakayagataka o Cheri na iVolatabu me vakaraitaka ni o Jisu a masuti Tamana e tiko mai lomalagi. Na gauna e kila kina na marama qo ni rawa ni masuta na Kalou dina o Jiova, e taleitaka sara ga na itukutuku vinaka. Sega ni dede rau sa vuli iVolatabu tale ga na watina kei na luvena yalewa.—Same 83:18; Luke 22:41, 42.\nO Cheri nikua\nNiu raica nona marautaka tiko o Cheri na cakacaka vakaitalatala vakatabakidua, au nanuma sara, ‘Cava e tarovi au ena noqu cakava tale ga qori?’ Ena gauna qo au sa tiko tale kina e Hong Kong. Au tuvanaka sara meu vakaitavi vakalevu ena kena vakavulici na ka dina vakaivolatabu. Au marautaka dina na noqu dau vakarogoci ira e levu kei na noqu tuberi ira mera kila na Vosa ni Kalou.\nAu marautaka dina na noqu dau tuberi ira e levu mera kila na Vosa ni Kalou\nKena ivakaraitaki, keirau vuli iVolatabu kei na dua na marama ni Vietnam e dau rarawa voli ga qai mata tagitagi tu ga. Ia qo sa donu nona rai me baleta na bula, marautaka tale ga nona vakasosoqoni kei ira ena ivavakoso.\nKeirau vakila ruarua kei Cheri e dua na ka e vinaka sara mai na rogo. E totoka na vakaraitaki ena iyaloyalo, keirau rogo tale ga kina, ia e veivakacegui sara nodra vakavulici e levu ena iVolatabu mera kila na Kalou o Jiova, ni na vakalagilagi ga kina o koya. Keirau raica votu na dina ni vosa i Jisu: “E marau vakalevu o koya e solia na ka, vakalailai o koya e taura na ka.”—Cakacaka 20:35.\niMeli iMeli Dua na ka e Vinaka Sara Mai na Rogo


Fijian Government - PM BAINIMARAMA - DOLA NI BURETU WOMEN'S RESOURCE CENTRE\nPM BAINIMARAMA - DOLA NI BURETU WOMEN'S RESOURCE CENTRE\nVOSA E NA DOLA NI BURETU WOMEN’S RESOURCE CENTRE\nBuretu Village Wed. 14th Nov., 2012\nTAILEVU 1000 Hours\nNi sa tiko na:\nTuraga kei na Marama ni vanua vakaturaga ko Buretu;\nKemuni na vulagi ni tiko rawa e na siga edai;\nVeisoqosoqo Vakamarama ni maliwai keimami tiko e daidai;\nKemuni na Vakailesilesi Vakamatanitu kei kemuni na lalai.\nE ka dokai dina vei au e na mataka edai meu mai vakaitavi e na kena vakavatukanataki e dua na nomuni sasaga yaga na noda Marama.\nOqo e na kena mai dola na nomuni Vale, ka sa dua na cavu i kalawa ki liu e na kena vakatoroicaketaki na nomuni bula raraba na noda Marama e na veikoro vakaviti kei na veitikotiko ena taudaku ni vei koro vakavalagi.\nE sa vakadavora oti e vica na i tuvatuva na Matanitu e na kena yadravi ka qaravi na nomuni bula na Marama ka vakatalega kina ko ira na luveda gone yalewa.\nSa i kemuni oqo na noda lewe ni vanua ko ni dau guilecavi se biu vakatikitiki tu na nomuni gagadre ka sega beka ni dau kauwai kina vakalevu na Veitabana Vakamatanitu e na veigauna sa oti.\nE na vuqa na gauna o ni dau tauri tu ga mo ni vakarau ni ka. Sa vaka me i tovo tu ni bula ena gauna edaidai mo ni veiqaravi e loma ni vale ka me neimami tu na turaga na vakaoti gauna e na yaqona.\nE na veitalanoa oqo, au na bolei keda na turaga e da tiko edaidai meda veisautaka na mataqali rai vaka oqo.\nNa Tabacakacaka ni Marama\nNa Tabacakacaka ni Marama e na noda Matanitu e veiqaravi e na bula raraba me baleti kemuni na noda Marama ka vakakina na luveda goneyalewa.\nE sa vakacuruma mai eso na lawa vovou e na kena vakaqaqacotaki na nomuni dodonu na Marama. E mai tavoci na lawa me maroroi kina na Marama mai na nodra dau vakayaco i tovo kaukauwa na Turaga vei kemuni. Ia oqori e vica walega na sasaga ni noda Matanitu me kauta mai na veivakatautauvatataki vei keda kece sara, ka me kua ni vakabibitaki na lawa me maroroya ga na turaga.\nE sa veisau na veilawa makawa me vakaqaqacotaka na nomuni dodonu, ia e na sega ni vakilai ka vakamatana na veisau kevaka e sega ni veisau na i tovo ni noda vakasama. Oqo na noda na turaga, ka vakakina na nodra vakavulici ka vakauqeti na noda marama me ra dau tutaka na nodra dodonu kei na kedra yaga dina e na loma ni noda veikorokoro kei na i tikotiko e na taudaku ni veikoro lelevu.\nE matata tiko vei keda na tiko rawa edaidai ni takele dina tiko ni noda vei matavuvale o ira na noda marama tina. Era nuitaki me ra kauta mai na sautu, na veilomani kei na cakacaka vata e na loma ni matavuvale.\nE na taudaku ni matavuvale, e bibi sara na nodra itavi e na kena tarai cake na bula vakailavo kei na bula veimaliwai\nEda rawa ni kaya ni ra Sui-tu ni noda veikorokoro kei na i tikotiko.\nSa i koya oya na vuna e sa ka marautaki kina vei au ni mai dola e dua na vale vaka oqo me nomuni na marama e Buretu. Ni vakayagataka vinaka me kauta mai na vuli ka yaga ka veivukei e na nomuni rawa ka me baleta na nomuni matavuvale ka vakakina na nodatou vanua.\nE vitu (7) taucoko na vale vaka oqo e sa mai tara oti e na veiyasa iViti. E tolu (3) e na dola tiko e na yabaki oqo ka rua tale me na dola ni se bera ni cava na yabaki oqo. Na kena vo e na qai laurai malua tiko yani.\nE sa gagadre tiko ni Matanitu me na kauta mai na bula sautu kei na rawa-ka vakailavo na vei vale vou oqo. Me i vurevure ni veiwekani vinaka kei na kalougata vei keda kece sara e na vanua vaka Buretu ka vakabibi mera kune veika vinaka kina na luveda kei na makubuda e na veigauna mai muri.\nE na nodatou koro oqo e nanumi tiko, kau kila ni sa tekivu tiko na kena vakasaqari ka tawai tavaya taki na waiwai niu (Virgin Coconut Oil) kei na cakacaka ni liga.\nOqo e dua na i vakaraitaki vinaka ni kena vakayagataki na noda i yau me i vurevure ni kalougata vei keda. Eda sa vulica sara ga na kena vakayagataki na vuli me vakaisaluwaki ni i yau me kauta mai na sautu kei na tiko vinaka\nAu sa taura na gauna oqo me’u vakavinavinakataki kemuni kece sara na vakaitavi e na kena mai vakavatukana na sasaga yaga oqo. Na Tabacakacaka ni Marama, kemuni na i Soqosoqo ni Marama e Buretu kei kemuni na turaga bale ni nodatou vanua, e na nomuni rai yawa kei na veivakadonui me ra vakaiyaragitaki na noda marama e na cakacaka ni rawa ka me tou kalougata kina.\nE na vica na mala ni vosa oqo, e sa ka ni marau vei au me’u mai dolava tiko na nomuni Vale na marama e Buretu.


The Fiji Times » Gole ki Jaina o Siti\nGole ki Jaina o Siti\n16 May, 2018, 9:55 am\nNa kedratou i taba na i lawalawa mai Viti ena veiliutaki ni Komisina ni Ovisa, o Sitiveni Qiliho ena nodratou laki veisiko ka vulica na veiqaravi ni Tabacakacaka vakaovisa mai Jaina. Veitaba: VAKARAUTAKI\nESA vuqa sara na veika vakalivaliva e na rawa ni veivuke ena veiqaravi ni tabana ni ovisa ka dua vei ira na drones me vaka na i taba ni nona laki veisiko voli mai Jaina na i liuliu ni Tabana ni Ovisa o Sitiveni Qiliho.\nE laki veisiko voli ena vanua levu oqo mai Jaina o Qiliho ka laki vakadinadinataka eso na gacagaca ni veiqaravi vakaoqo ka rawa ni mai veivuke ena nodra maroroya na lawa ni noda matanitu o ira na noda ovisa.\nE tukuni talega ena tabana ni tukutuku ni vica vata na bose e laki veitalanoa kina o Qiliho ena kena gadrevi ga na nodrau cakacaka vata ka vukei na cakacaka ni ovisa e Viti.\nE kaya o Qiliho ni bibi duadua tiko vua na nodra laki vuli na noda ovisa me rawa ni vukei ira ena nodra veiqaravi ena veisiga.\nE laki veitalanoa talega o Qiliho kei ira na i liuliu vakamatanitu ena veiyasana mai Jaina kei na kena i liuliu ni ovisa me vakataka na Jiagnshu Police Academy.\nE levu sara tiko na veivuke e ciqoma tiko o Viti ena veivuke ni yaya ni veiqaravi kei na vuli mai vei iratou na tabana ni ovisa mai Jaina. E a gole vata kei Komisina ni Ovisa o iratou na turaganiovisa Marika Kotoisuva, Ulaiasi Ravula, Mesake Sovasova kei Aisake Kafoa.


Vuna Meda “Yadra Tiko” Kina | Vulici\nWILIKA ENA VOSA Acholi Afrikaans Albanian American Sign Language Amharic Angolan Sign Language Arabic Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Chiyao Chuvash Cibemba Cinyanja Colombian Sign Language Croatian Czech Dangme Danish Dutch Ecuadorian Sign Language Efik English Estonian Ewe Finnish Finnish Sign Language Fon French Ga Georgian German German Sign Language Greek Guarani Gujarati Gun Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Italian Sign Language Japanese Japanese Sign Language Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lhukonzo Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mexican Sign Language Mixe (North Central) Mongolian Moore Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Polish Polish Sign Language Portuguese (Brazil) Punjabi Quechua (Bolivia) Romanian Runyankore Russian Russian Sign Language Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin South African Sign Language Spanish Spanish Sign Language Sranantongo Swahili Swati Swedish Tagalog Taiwanese Sign Language Tajiki Tamil Tatar Telugu Tetun Dili Thai Tigrinya Tiv Tok Pisin Turkish Turkmen Tuvaluan Twi Tzotzil Ukrainian Urdu Urhobo Uzbek Venda Venezuelan Sign Language Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Sign Language Zulu vakaViti\n“Ni dou sega ni kila na siga ena lako mai kina nomudou Turaga.”—MACIU 24:42.\nSERE: 136, 129\nEDA NA YADRAVA TIKO VAKACAVA . . .\nna veivakacalai ni Tevoro?\nna yalo ni vuravura?\nna noda malumalumu?\n1. Na cava e bibi kina meda dau yadrava na gauna kei na ka e caka tiko? (Raica na imatai ni iyaloyalo.)\nSA VAKARAU tekivu na soqo. E gole o jeameni ina buturara me kidavaki keda. Sa kena gauna meda dabe meda rogoca na ivakatagi totoka kei na vo ni porokaramu. Ia vakacava ke dua se veitalanoa voli ga kei ira nona itokani qai sega ni rogoci jeameni se kauaitaka na ivakatagi? Io, e sega ni yadrava na gauna kei na ka e caka tiko. Na ivakaraitaki qori ena uqeti keda meda kauaitaka e dua na gauna bibi e se bera mai. Na cava ya?\n2. Na cava e tukuna kina o Jisu me ratou “yadra tiko” na nona tisaipeli?\n2 Ni vakamacalataka tiko o Jisu “na ivakataotioti ni veika vakavuravura,” e uqeti ratou nona tisaipeli: “Dou vakatawa, dou yadra tiko, ni dou sega ni kila na gauna lokuci.” Oti qori sa qai vakasalataki ratou vakavica: “Dou yadra tiko.” (Maciu 24:3; wilika Marika 13:32-37) E laurai tale ga ena ka e volatukutukutaka o Maciu nona vakasalataki ratou nona imuri o Jisu me ratou yadra tiko: “Mo dou yadra tiko gona ni dou sega ni kila na siga ena lako mai kina nomudou Turaga. . . . Mo dou vakarau tale tu ga ni na lako mai na Luve ni tamata ena aua dou sega ni namaka.” Ni oti qori, e tukuna tale: “Mo dou yadra tiko gona, ni dou sega ni kila na kena siga se na kena aua.”—Maciu 24:42-44; 25:13.\n3. Na cava meda rogoca kina na ivakasala i Jisu?\n3 Nida iVakadinadina i Jiova, eda sega ni raica vakamamada na ivakaro qori i Jisu. Eda kila nida sa bula tu ena “gauna ni icavacava” sa voleka tale ga na “veivakararawataki levu”! (Tani. 12:4; Maciu 24:21) Eda raica tu na vakadomobula ni ivalu, tubu ni ivakarau vakasisila kei na ivalavala tawadodonu, veivakacalai ni lotu, lailai ni kakana, matedewa, kei na yaco veitaravi ni uneune e veiyasa i vuravura. Eda kila nida sa vunautaka tiko e veiyasa i vuravura na Matanitu ni Kalou. (Maciu 24:7, 11, 12, 14; Luke 21:11) Eda vakanamata ena nona lesu mai na Turaga me vakayacora na loma ni Kalou.—Mari. 13:26, 27.\nSA VOLEKA MAI NA SIGA!\n4. (a) Na cava eda vakabauta kina ni sa kila ena gauna qo o Jisu na siga ni Amaketoni? (b) Eda sega ni kila na gauna ni veivakararawataki levu, ia na cava eda vakadeitaka?\n4 Eda dau kila na gauna e tekivu kina na noda soqo. Ia eda sega ni kila na yabaki, siga kei na aua ena tekivu kina na veivakararawataki levu se mani vakacava noda sasaga. Ni se tiko e vuravura o Jisu, e kaya: “E sega ni dua e kila na siga ya kei na kena aua, era sega ni kila na agilosi mai lomalagi, e sega ni kila na Luvena, e kila duadua ga o Tamana.” (Maciu 24:36) Ia sa soli vei Karisito mai lomalagi na kaukaua me ravuta na vuravura i Setani. (Vkta. 19:11-16) Koya gona, eda rawa ni kaya ni sa kila ena gauna qo o Jisu na siga ni Amaketoni. O keda ga eda sega ni kila. Bibi kina meda yadra tiko me yacova na veivakararawataki levu. E dei tu vei Jiova na siga ya. Sa lokuca tu o koya na kena gauna, sa voleka sara qo, ena “sega ni bera!” (Wilika Apakuki 2:1-3.) Eda kila vakacava qori?\n5. Na ivakaraitaki cava e dusia ni dau yaco ena kena gauna na parofisai i Jiova?\n5 Sa dau vakayacori voli mai ena kena gauna na parofisai i Jiova! Kena ivakaraitaki na nona vakabulai ira na Isireli mai Ijipita. E kaya o Mosese me baleta na Naisani 14, 1513 B.G.V.: “Ena icavacava ni 430 na yabaki, ena siga sara ga qo, era biuta kina na vanua o Ijipita na isoqosoqo kece i Jiova.” (Lako 12:40-42) A tekivu na “430 na yabaki” ni veiyalayalati kei Eparama o Jiova ena 1943 B.G.V. (Kala. 3:17, 18) E muri e tukuna vei Eparama o Jiova: “Mo kila tiko nira na vulagi na nomu kawa ena vanua e sega ni nodra, o ira na tiko e kea era na vakabobulataki ira qai vakararawataki ira me 400 na yabaki.” (Vkte. 15:13; Caka. 7:6) A tekivu na “400 na yabaki” ni veivakararawataki ena 1913 B.G.V. ni vakalialiai Aisake o Isimeli ena gauna sa kali kina qai cava ena 1513 B.G.V. nira sa biubiu mai Ijipita na Isireli. (Vkte. 21:8-10; Kala. 4:22-29) Io, ni se vo e 400 na yabaki, sa tuvanaka rawa tu o Jiova na gauna me vakabulai ira kina nona tamata!\n6. Na cava eda nuidei kina ni na vakabulai keda o Jiova?\n6 E dua vei ira na vakabulai mai Ijipita o Josua, e vakadreta vei ira na Isireli: “Oni kila vinaka ena lomamuni taucoko kei na nomuni bula taucoko ni sega ni daro na vosa ni yalayala vinaka kece e tukuna vei kemuni o Jiova na nomuni Kalou. Era yaco kece vei kemuni. E sega ni dua e daro.” (Josua 23:2, 14) Eda nuidei ni na yaco na yalayala i Jiova me veivakabulai ena veivakararawataki levu. Ke da via bula, e dodonu ga meda yadra tiko.\nEDA NA VAKABULAI NIDA YADRA TIKO\n7, 8. (a) Na cava nona itavi na yadra ena gauna makawa? Cava eda vulica kina? (b) Vakamacalataka na ka e yaco nira moce na yadra.\n7 Ena yaga vakalevu nida dikeva na nodra itavi na yadra ena gauna makawa. E levu na koro lelevu ena gauna ya era vakabai cecere me vakataki Jerusalemi. Na bai e taqomaki ira na lewenivanua mai na meca. Na cere tale ga ni bai e rawa ni laurai vinaka kina na veivanua ena yasa ni koro. Ena siga kei na bogi era yadrava na bai kei na matamata na yadra. Era na vakasalataki ira na lewenivanua ke sa voleka na meca. (Aisea 62:6) Na nodra itavi e vakatau kina na bula kei na mate, e bibi mera yadra tiko.—Isik. 33:6.\n8 E vakamacalataka o Josephus na daunitukutuku makawa na sala era curu kina i Jerusalemi na mataivalu ni Roma ena 70 G.V. Era moce o ira na yadrava tiko na valececere o Antonia mai Jerusalemi, era curu rawa kina na sotia ni Roma. Era gole vakatotolo na kai Roma ina valenisoro ra qai vakama, e yaco kina na icavacava ni veivakararawataki levu e se sega vakadua ni yacovi Jerusalemi kei na matanitu Jiu.\n9. Na cava era sega ni kila e levu nikua?\n9 Levu na matanitu nikua e tiko na nodra “yadra” era dau yadrava na iyalayala ni vanua, vakayagataki tale ga kina na itaba. Era yadrava me kua na curu vanua vakaveitalia, me qarauni tale ga na meca. Ia era ‘yadrava’ ga na ka e cakava na matanitu vakatamata se lewenivanua. Era sega ni kila ni tiko mai lomalagi na Matanitu ni Kalou ena veiliutaki i Karisito Jisu. Sa voleka qo me ravuti ira kece na matanitu e vuravura. (Aisea 9:6, 7, vmr.; 56:10; Tani. 2:44) Koya gona, nida kauai qai yadra tiko vakayalo nikua, eda na sega ni kidacalataka na kena yaco na siga qori.—Same 130:6.\nQARAUNA MO KUA NI VAKAWELEI\n10, 11. (a) Na cava meda qarauna, na vuna? (b) O kila vakacava ni vakamuai ira e levu o Setani mera kua ni kauaitaka na parofisai vakaivolatabu?\n10 Vakasamataka mada ke dua na yadra e sega ni moce ena bogi. Ni vo e vica na aua me cava nona yadra, e sosovu ena levu ni nona wawale. Nikua, nida volekata na icavacava, sa qai dredre ga meda yadra tiko. Ia ena ca sara ke da moce vakayalo! Meda veivosakitaka mada e tolu na ka e rawa ni vakaleqa noda yadra tiko ke da sega ni qaqarauni.\n11 Na Tevoro e vakamoceri ira vakayalo na lewenivanua. Ni bera toka ga ni mate o Jisu, e vakaroti ratou vakatolu nona tisaipeli me baleta na “turaga ni vuravura qo.” (Joni 12:31; 14:30; 16:11) E kila o Jisu ni na sasaga o Setani me butobuto tiko ga nodra rai na tamata, mera kua kina ni kauaitaka na parofisai ena yacovi vuravura. (Sefa. 1:14) E vakamatabokotaki ira na tamata o Setani ni vakayagataki lotu lasu. Na cava o dikeva ni o veivosaki kei ira na lewenivanua? Vakacava sa “vakamatabokotaka na nodra vakasama” na Tevoro mera kua kina ni kila na icavacava ni ituvaki qo kei na nona sa veiliutaki tiko o Karisito ena Matanitu ni Kalou? (2 Kor. 4:3-6) De dua eda sotavi ira eso ena yalava era sega ni kauaitaka na itukutuku vinaka. Levu na gauna era sega ni dau taleitaka nida tukuna vei ira na vanua sa naulu tiko kina na vuravura.\n12. Na cava me kua ni rawai keda kina na Tevoro?\n12 Me kua ni vakayalolailaitaki iko se vakaleqa nomu yadra tiko na nodra sega ni kauai e levu. Eda kila na vuna e bibi kina meda yadra tiko. E vola o Paula vei ira na tacina vakayalo: “Oni kila vinaka ni na yaco mai na siga i Jiova,” e qai tomana “me vaka sara ga na daubutako ena bogi.” (Wilika 1 Cesalonaika 5:1-6.) E vakasalataki keda o Jisu: “Mo dou vakarau tale ga o kemudou, ni na lako mai na Luve ni tamata ena aua dou sega ni namaka.” (Luke 12:39, 40) Sa voleka me rawai ira e levu o Setani mera vakabauta ni qo e gauna ni “vakacegu kei na sautu.” Ena vakacalai ira mera nanuma ni sa vinaka na ituvaki kei vuravura. Vakacava o keda? Ke da “yadra tiko da qai yalomatua,” na siga ni lewa ena sega “ni yaco vakidacala vei [keda] . . . me vaka vei ira na daubutako.” Qori na vuna e bibi kina meda wilika e veisiga na Vosa ni Kalou da qai vakananuma vakatitobu.\n13. E veivakaleqai vakacava na yalo ni vuravura? Eda na qaqarauni vakacava?\n13 Na yalo ni vuravura e vakamoceri keda vakayalo. Levu era ogaoga ena ka ni bula ni veisiga era sega kina ni “kauaitaka nodra bula vakayalo.” (Maciu 5:3) Era bobula ina iyau ni vuravura, e laurai kina na “gagadre ni yago, [kei] na gagadre ni mata.” (1 Joni 2:16) E vesumona tale ga na ka ni veivakamarautaki, ni ‘lomani kina na marau’ qai torocake tiko ga na kena veirawai. (2 Tim. 3:4) Oya na vuna e tukuna kina o Paula vei keda na lotu vaKarisito meda ‘kua ni dau lalawataka na sala meda vakaceguya kina na gagadre ni yagoda,’ nida na moce kina vakayalo.—Roma 13:11-14.\n14. Na cava eda vakasalataki kina ena Luke 21:34, 35?\n14 Eda vinakata me dusimaka noda ivakarau ni rai na yalo ni Kalou, sega ni yalo ni vuravura. O Jiova e solia vei keda na yalona tabu me vakamatatataka na ka ena vakarau yaco.  (1 Kor. 2:12) Ia eda kila ni rawa ni vakawelei keda vakayalo na ka sara ga eda dau cakava e veisiga. (Wilika Luke 21:34, 35.) Era na rairai vakalialiai keda eso nida yadra tiko, ia me kua ni vakawelei keda qori. (2 Pita 3:3-7) Meda soqoni wasoma ga kei ira na tacida ena ivavakoso, ni veidusimaki kina na yalo tabu i Jiova.\nVakacava o saga tiko mo yadra vakayalo? (Raica na parakaravu 11-16)\n15. Na cava e yaco vei Pita, Jemesa kei Joni? Rawa vakacava ni yaco tale ga qori vei keda?\n15 Na noda malumalumu e rawa ni vakadredretaka noda yadra tiko. E kila o Jisu nida dau rawai ena noda malumalumu. Vakasamataka mada na ka e yaco ena bogi ni bera ni vakamatei. Me yalodina tiko ga, a vinakati me kerei Tamana me vakaukauataki koya. Ni bera ni lai masu, a kerei Pita, Jemesa kei Joni me ratou “yadra tiko.” Ia ratou sega ni raica vakabibi qori, ratou mani sosovu qai moce. A wawale tale ga o Jisu, ia e yadra tiko ga ni masu vagumatua vei Tamana. Qori tale ga na ka e dodonu me ratou cakava nona tisaipeli.—Mari. 14:32-41.\n16. Na cava e tukuna o Jisu ena Luke 21:36 me baleta noda “yadra tiko”?\n16 Meda “yadra tiko” vakayalo, e sega ni rauta wale ga me vinaka noda inaki. Ni bera na ituvaki ena were o Kecisemani, a tukuna o Jisu vei ratou na tisaipeli me ratou vakamamasu vei Jiova. (Wilika Luke 21:36.) Koya gona ena vinakati meda kua ni vakawalena na masu ke da via yadra vakayalo.—1 Pita 4:7.\nMO YADRA TIKO GA\n17. Eda na vakarautaki keda vakacava ena ka sa voleka mai?\n17 A tukuna o Jisu ni na yaco na icavacava “ena aua [eda] sega ni namaka.” Koya gona, qo e sega ni gauna meda sosovu kina vakayalo, se meda tatadrataka na ivakarau ni bula i Setani se na kena e malele kina na yagoda. (Maciu 24:44) Erau dusimaki keda o Jiova kei Jisu ena iVolatabu ena ka ena yaco ena gauna se bera mai, kei na sala meda yadra tiko ga kina. Bibi meda kauaitaka noda bula vakayalo, noda veiwekani kei Jiova kei na vakaliuci ni nona Matanitu. E dodonu meda kila vinaka na gauna eda bula tu kina qo kei na ka e yaco tiko me vakarautaki keda ena ka sa voleka mai. (Vkta. 22:20) Ni vakatau kina noda bula!\n^  (parakaravu 14) Raica na wase 21 ni ivola Veiliutaki na Matanitu ni Kalou!


1 Oqo me da lesuva tale mada na itukutuku kei Amalikaia kei ira na nona ilawalawa era a adro ki na lekutu; ia raica, a kauti ira yani ko koya ki na bvanua ko Nifai, kivei ira na Leimanaiti ka vakayavalati ira na Leimanaiti me ra cudruvi ira na tamata i Nifai, ka mani vakarota kina na nodra tui na Leimanaiti me ra soqoni vata mai na nona tamata ena vanua taucoko, me ra laki valuti ira na Nifaiti.\n2 Ka sa yaco ni sa kacivaki yani na nona itukutuku vei ira na tamata, era sa rere vakalevu sara kina; io, era sa rerevaka me vakacudruya na tui, ia era sa rere tale ga ni vala kei ira na Nifaiti de ra na vakayalia na nodra bula. Ka sa yaco me ra sega ni kitaka vakakina, se na iwase levu cake vei ira era sa talaidredre ki na nona ivakaro na tui.\n3 Ka sa qai yaco ni sa cudru vakalevu na tui ena nodra talaidredre; o koya ka lesi Amalikaia kina me liutaki ira na iwase ni nona mataivalu ka ra talairawarawa ki na nona ivakaro; ia sa vakaroti koya me lako yani ka vakasaurarataki ira na kena vo me ra cola iyaragi tale ga.\n4 Oqo raica, sa vakaoqo na gagadre i Amalikaia; ni sa tamata daulawaki ka taleitaka ni vakayacora na ka ca, o koya ni sa tugana e lomana me vakasivoya na nodra tui na Leimanaiti.\n5 Ia oqo sa tu vua na lewa me baleti ira na iwase ni Leimanaiti ka ra tokona na tui; ia sa segata me rawata na nodra veitokoni ko ira era sa talaidredre; o koya e mani lako kina ki na vanua ka vakatokai ko aOnita, ni ra a dro kece yani kina na Leimanaiti; ena nodra raica na mataivalu ni sa lako tiko mai, ia, era sa nanuma ni ra sa lako tiko mai me vakarusai ira, o koya era a dro kina ki Onita, na vanua ni yaragi.\n6 Ia era sa lesia oti e dua na tamata me nodra tui ka nodra iliuliu, ni ra sa nakita ka vakadeitaka sara e lomadra me ra kakua ni vakasaurarataki me ra laki valuti ira na Nifaiti.\n7 Ka sa yaco ni ra sa soqo vata ki na dela ni ulunivanua ko Anitipasa, ka ra vakavakarau kina me ra vala.\n8 Ia sa sega ni inaki i Amalikaia me kabai ira yani me vaka a vakarota na tui; ia raica sa nakita ga me ra totaki koya na mataivalu ni Leimanaiti, ka me liutaki ira ko koya, ka me vakasivoya na tui ka taura na matanitu vakatui.\n9 Ia raica, sa yaco ni sa vakaroti ira na nona mataivalu me ra birika na nodra valelaca ena buca volekata na ulunivanua ko Anitipasa.\n10 Ka sa yaco ni sa bogi na vanua, sa talai ira yani na nona mata ki na ulunivanua ko Anitipasa, ni vinakata ko koya me lako sobu mai vua ko koya na nodra iliuliu na tiko mai na ulunivanua, ka yacana ko Leonitai, me rau mai veivosaki ena boto ni ulunivanua.\n11 Ka sa yaco ni sa taura ko Leonitai na itukutuku oqo sa sega ni lako sobu ki na boto ni ulunivanua. Ia sa yaco ni sa talatala mai vakarua ko Amalikaia, ni gadreva me lako sobu yani vua. Ia a yaco ni a sega ni lako ko Leonitai, ia a talatala tale mai ko koya ena kena ikatolu ni gauna.\n12 Ka sa yaco ni sa kila ko Amalikaia ni na sega ni lako sobu mai vua mai na ulunivanua ko Leonitai, sa lako cake yani vua ki na ulunivanua, ka volekata sara yani na nona itikotiko ko Leonitai; sa talatala tale yani me kena ikava vei Leonitai me lako sobu mai me rau veivosaki, ka me kauta mai e so na nona sotia me ra yadravi koya tiko.\n13 Ka sa yaco ni sa lako sobu mai ko Leonitai kei ira na nona yadra vei Amalikaia, sa kerea ko Amalikaia me kauta na nona mataivalu ko Leonitai ena bogi ga ko ya, ka vakavolivoliti ira na tamata ena nodra keba, ko ira ka solia vua na tui me lewai ira, ena soli ira yani vei Leonitai, ia ko koya me na qai lesi koya (Amalikaia) me ikarua ni iliuliu ena mataivalu taucoko.\n14 Ka sa yaco ni sa kauti ira sobu mai na nona mataivalu ko Leonitai ka vakavolivoliti ira na sotia i Amalikaia; ia ni ra qai yadra mai ena mataka, era sa vakavolivoliti ira tu na mataivalu i Leonitai.\n15 Ka sa yaco ni ra raica ni ra sa vakavolivoliti tu, era sa vakamasuti Amalikaia me ra tovata ga kei ira na wekadra oqo, me ra kakua kina ni vakamatei. Oqori sara ga na ka e nakita tiko ko Amalikaia.\n16 Ka sa yaco ni sa asega ni muria na ivakaro ni tui, ni sa soro ga ka soli ira yani na nona tamata. Oqo na ka a nakita lo tiko mai ko Amalikaia, me rawata kina na ka sa gadreva, me vakasivoya na tui.\n17 E sa dau nodra itovo na Leimanaiti, kevaka e vakamatei na iliuliu levu duadua, me na digitaki na ikarua ni iliuliu me iliuliu levu duadua.\n18 Ka sa yaco ni sa lesia e dua na nona tamata ko Amalikaia, me vagagai Leonitai tiko vakamalua me yacova ni mate.\n19 Ni sa mate ko Leonitai, era sa digitaki Amalikaia sara ko ira na Leimanaiti me nodra iliuliu ka nodra turaganivalu levu duadua.\n20 Ka sa yaco ni sa lako vata yani kei na nona mataivalu ko Amalikaia, (ni sa rawata na ka a gadreva), ki na vanua ko Nifai, ki na koro levu ko Nifai, na nodra koro turaga.\n21 A sa lako mai na tui kei na nona matayadra me tavaki ira, ni sa nanuma ko koya ni a laki vakayacora ko Amalikaia na nona ivakaro, ka sa vakasoqona vata mai e dua na mataivalu levu me valuti ira na Nifai.\n22 Ia raica, ni sa lako mai na tui me tavaki ira, sa talai rau yani na nona tamata ko Amalikaia me rau kidavaka na tui. A rau sa cuva sobu e matana, me vaka ni rau vakarokorokotaka na nona cecere.\n23 Ka sa yaco ni sa dodoka yani na tui na ligana me vakaduri rau, ni oqo na nodra ivakarau na Leimanaiti, me ivakatakilakila ni sautu, era a vulica mai vei ira na Nifaiti.\n24 Ka sa yaco ni vakaduria cake ga mai na imatai ni tamata mai na qele, raica a suaka sara na tui e utona; a bale sobu kina ki na qele.\n25 A ra sa dro na dauveiqaravi ni tui; ia erau sa qai kaci na dauveiqaravi i Amalikaia ka kaya:\n26 Raica, era sa suaka na utona na tui ko ira na nona dauveiqaravi; sa bale sobu ko koya ka ra sa dro na nona dauveiqaravi; dou lako mai, ka raica oqo.\n27 Ka sa yaco ni sa vakarota ko Amalikaia me ra lako cake yani na nona mataivalu ka raica na ka sa yaco vua na tui; ia ni ra sa yaco yani ki kea, era sa raica ni sa davoca koto na nona dra na tui; sa vosa cudrucudru ena nona veicavilaki ko Amalikaia ka kaya: Ko koya ga sa lomana na tui, me cici muri ira yani na nona dauveiqaravi, me rawa ni ra vakamatei.\n28 Ka sa yaco ni sa ra cici muri ira yani na dauveiqaravi ni tui, ko ira kecega sa lomana na tui ka rogoca na veivosa ko ya.\n29 Oqo ni ra sa raica na dauveiqaravi ni tui ni sa cici muri ira yani e dua na mataivalu, era sa rere vakalevu sara ka dro ki na loma ni lekutu, ka basika yani ki na vanua ko Saraemala ka laki tovata sara kei ira na atamata i Amoni.\n30 Ia era sa lesu lala na mataivalu ni sa tawayaga na nodra veicemuri; ia sa mani rawa sara na lomadra na tamata ko Amalikaia, ena nona ilawaki qaseqase.\n31 Ka sa yaco ena mataka sa kauta yani ko koya na nona mataivalu ki na koro levu ko Nifai, ka taura na koro levu ko ya.\n32 Ka sa yaco me rogoca na ranadi ni sa vakamatei na tui—ka ni a vakauta yani na kena itukutuku ko Amalikaia ni ra sa labati koya ga na nona dauveiqaravi, ka a kauta ko koya na nona mataivalu me vakasasataki ira, ia sa tawayaga na nodra vakasaqaqara ka ra lesu lala mai, ni ra sa dro sara yani—\n33 Ia ni sa rogoca na itukutuku oqo na ranadi, sa talatala yani vei Amalikaia ka kerei koya me lomani ira na lewenikoro; ka sa vinakata tale ga me lako yani ko Amalikaia, kei ira na ivakadinadina era a vakadinadinataka na nona a bale mate na tui.\n34 Ka sa yaco ni sa kauta yani ko Amalikaia na dauveiqaravi ka vakamatea na tui, kei ira kece ka a tiko vata kei koya, vua na ranadi ena vanua ka dabe toka mai kina; ia era sa vakadinadinataka kece vua ni o ira ga na nona dauveiqaravi era a vakamatea na tui; ia era kaya talega: Era sa dro kece; e sega beka ni ivakadinadina oqo me na beitaki ira? Ia sa yaco ni sa ra vakaceguya na ranadi me baleta na nona sa leqa na tui.\n35 Ka sa yaco ni sa segata ko Amalikaia na nona veitokoni na ranadi, ka tauri koya me watina, ia oqo ena nona ilawaki qaseqase, kei na nodra veivuke na nona dauveiqaravi lawakica, e mani nona kina na matanitu vakatui; io, ka vakadeitaki ko koya me tui ena vanua taucoko, vei ira na Leimanaiti, ka kovuti vata kina ko ira na aLeimanaiti, kei na Lemuelaiti, kei na Isimelaiti, kei ira kece era a se mai vei ira na Nifaiti, mai na gauna a veiliutaki kina ko Nifai me yacova mai na gauna oqo.\n36 Ko ira na ase tani oqo, sa soli vei ira na ivakasala kei na itukutuku vata ga a soli vei ira na Nifaiti, io, ni ra sa vakasalataki ena dua na ivakarau ni bkila na Turaga, o koya, e sa dredre kina me siqemi, ni sega ni dede ga na nodra se tani, era sa ca vakaukauwa sara, ka csega ni dau veivutuni, era sa kila vakalevu cake ka dau caka ca, ka vakarerevaki vakalevu cake sara mai vei ira na Leimanaiti—era sa gunu ena nodra ivakarau na Leimanaiti; era sa vucesa cake mai, era sa dauvakayacora na itovo vakasisila kecega; io, era sa guilecava vakadua na Turaga na nodra Kalou.\n2 Nif. 5:5–8; Oma. 1:12–13.\nAlama 43:11–12. DV Anitai-Nifai-Liai.\nIpe. 10:26–27; Alama 24:30.


Tekivu Vakadewataki na Vosa Vagalu e Rwanda\nWILIKA ENA VOSA Afrikaans Albanian American Sign Language Armenian Azerbaijani Brazilian Sign Language Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Finnish French Georgian German Greek Hebrew Hiligaynon Hungarian Indonesian Isoko Italian Italian Sign Language Japanese Kinyarwanda Kirghiz Korean Korean Sign Language Lingala Lithuanian Malagasy Malay Mexican Sign Language Myanmar Norwegian Polish Portuguese (Brazil) Portuguese (Portugal) Romanian Russian Russian Sign Language Serbian (Cyrillic) Serbian (Roman) Slovak Slovenian Spanish Spanish Sign Language Swahili Swedish Tagalog Thai Turkish Ukrainian Uzbek Uzbek (Roman) Vietnamese Yoruba Zulu vakaViti\nTimi ni vosa vagalu vakaRwanda, ratou katona tiko e dua na vidio ena vanua ni vakadewa.\n10 JANUERI, 2019\nEna icavacava ni Seviteba, 2018, era marautaka na iVakadinadina i Jiova e Rwnada e dua na cavuikalawa levu, nira gumatua ni vunautaka na itukutuku vinaka ena yalava e qarava na valenivolavola ni tabana e kea. E tauyavutaki na vakadewataki ni vosa vagalu vakaRwanda (RWS). Nodra sasaga qori ena yaga vei ira na le 113 na tacida galu e Rwanda, e vakarautaki ira tale ga mera vunau vei ira e sivia na le 30,000 na didivara se galu.\nNa timi ni vakadewa qo e vakadewataka na brochure, Vakarorogo Vua na Kalou mo Bula Tawamudu, na vidio lekaleka Vuna mo Vulica Kina na iVolatabu?, kei na levu na tikidua era rawa ni laurai ena Teaching Toolbox. E rawa ni laurai qori ena noda website ena vica na macawa mai qo.\nRatou cakacaka na timi ni vakadewa qo ena dua na vale e lima ga na miniti ni taubaletaki ena valenivolavola ni tabana e Rwanda, e Kigali. Ratou lewena na timi e rua na tacida tagane, dua e galu, kei na rua na tacida yalewa. Ratou kila vinaka na vosa vagalu, ratou vulica tale ga me va na macawa na idusidusi ni vakadewa me veivuke ena nodratou cakacaka.\nE toka volekata ga na valenivolavola ni tabana e Rwanda, na vanua ni vakadewa e vakadewataki kina na vosa vagalu vakaRwanda.\nDua vei ratou o Rwakibibi Jean Pierre, e vakamacalataka eso na ka dredre me baleta na kena sagai me vakadewataki na vosa e sega na kena matanivola: “Era vakayagataka ga na galu na ligadra se irairai ni matadra mera veivosaki kina. E vakadewataki gona na vosa vagalu ni katoni na vidio, kei na dua na iwalewale ni droini na idea mapping. Ena vakayagataki na papa me droinitaki kina na vakasama e vakavotui ena vosa vakavalagi. Qori ena vukei keitou me kua ni dua na vakasama e lutu ni vakadewataki tiko na vosa vagalu. Era na sureti eso na tacida era galu era sega ni vakadewa, mera raica ke sa matata qai donu na ka e vakadewataki. Keitou marautaka tale ga na vakatutu era tukuna ni na vukei keitou vakalevu ena cakacaka ni vakadewa.”\nMr. Augustin Munyangeyo e dua na vakailesilesi ni Rwanda National Union of the Deaf.\nE vakamacala me baleta nodra cakacaka ni vakadewa na tacida, o Mr. Augustin Munyangeyo e dua na vakailesilesi ena Rwanda National Union of the Deaf: “Keimami vakavinavinakataki kemuni na iVakadinadina i Jiova ena nomuni veituberi vakayalo ena iVolatabu, kei na vidio e vakarautaki ena vosa vagalu vakaRwanda.”\nMe yacova mai qo, era sa vakadewataka na iVakadinadina i Jiova e sivia na 90 na vosa vagalu e vuravura raraba. E tiko tale ga ena internet na JW Library Sign Language®, e rawa ni laurai kina na ivola vakaivolatabu ena sivia na 90 na vosa. Na kena sa tu vakarawarawa na ivola va qori, e rawa kina vei ira na tacida mera vunautaka na itukutuku vinaka “vei ira na veimatanitu, na veiyavusa, duivosavosa kei na tamata.”—Vakatakila 14:6.\niMatai ni Vuli ena Koronivuli ni Cakacaka Vakapainia ena Vosa Vagalu vakaRwanda\nNi vo e dua na yabaki me tekivu na vakadewa ni vosa vagalu vakaRwanda, a vakayacori ena ika4 ina ika9 ni Seviteba, 2017 na imatai ni vuli ena Koronivuli ni Cakacaka Vakapainia ena vosa vagalu vakaRwanda. Era le 23 na gonevuli, ra qai vulica na sala me vuavuaivinaka kina nodra veivakavulici ena iVolatabu vei ira na galu kei na didivara.\nEra muria na dauveivakavulici na idusidusi e vakarautaki me baleta na vakadewataki ni vosa vagalu ena ivola “Fully Accomplish Your Ministry.” Dua tale na ivola era vakayagataka e vakarautaki sara ga me vulici kina na iVolatabu ena vosa vagalu. Kena ivakaraitaki, e vakavotui ena ivakatautauvata na tikina bibi, sega ni veika e volai, e vakarautaki tale ga mera droinitaka na gonevuli nodra ivakatautauvata ga, mera rawa ni nanuma kina na ka era vulica.\nEna Tiseba, 1977, e tekivu vakayacori e Merika na Koronivuli ni Cakacaka Vakapainia, sa tete tale ga e veiyasa i vuravura. Ena yabaki vakacakacaka ni 2018, a vakayacori na vuli va qori ena 83 na vanua.\nE dauveivakavulici o Brother Ricardo Braz, e vakataroga tiko e dua na gonevuli o Brother Nyandwi Jean de Dieu donuya na vuli ena Koronivuli ni Cakacaka Vakapainia.\niMeli iMeli Tekivu Vakadewataki na Vosa Vagalu e Rwanda\niMatai ni Soqo ni Veiwasewase ena Vosa vaGalu ni Rwanda\nVakadewa ena Vosa Vagalu\nTekivu na Vakadewataki ni Vidio ena Vosa vaGalu ni Quebec\nVakaicovitaki na iVakadinadina e Colombia


NA TIKO MAI NA LEKUTU 13 FOV - A sa vosa vei Mosese ko - Bible Search\nNA TIKO MAI NA LEKUTU 12 NA TIKO MAI NA LEKUTU 14\nNA TIKO MAI NA LEKUTU 13\nEra sa talai eso me raica vakavinaka na vanua, 1-20. A nodra i lakolako, 21-25. A nodra i tukutuku, 26-33.\n1A sa vosa vei Mosese ko Jiova, ka kaya, 2Mo tala na tamata eso, me ra raica vakavinaka na vanua ko Kenani, o koya ka'u sa solia vei ira na Isireli: me dua na gone turaga mai na mataqali yadua ni nodra qase mo dou talai ira. 3A sa talai ira yani mai na vanua liwa mai Perana ko Mosese me vaka na vosa i Jiova: ko ira kecega oqo era sa turaga vei ira na Isireli. 4Oqo na yacadra: Mai na mataqali i Rupeni, ko Samua na luve i Sakuri: 5mai na mataqali i Simioni, ko Safati na luve i Ori: 6mai na mataqali i Juta, ko Kelepi na luve i Jifune: 7mai na mataqali i Isakari, ko Ikiali na luve i Josefa: 8mai na mataqali i Ifireimi, ko Osea na luve i Nuni: 9mai na mataqali i Penijamini, ko Paliti na luve i Rafu: 10mai na mataqali i Sepuloni, ko Katieli na luve i Soti: 11mai na mataqali i Josefa, io mai na mataqali i Manasa, ko Kati na luve i Susi: 12mai na mataqali i Tani, ko Amieli na luve i Kimali: 13mai na mataqali i Aseri, ko Sicuri na luve i Maikeli: 14mai na mataqali i Nafitalai, ko Napi na luve i Vofisi: 15mai na mataqali i Kata, ko Kueli na luve i Maki. 16Oqo na yacadra na tamata sa tala ko Mosese me raica vakavinaka na vanua. Ia ko Mosese sa vakayacani Osea, na luve i Nuni, ko Josua.\n17A sa talai ira ko Mosese me raica vakavinaka na vanua ko Kenani, a sa kaya vei ira, Dou lako cake e na sala oqo ki na mata ni ceva, ka cabe ki na ulu-ni-vanua: 18ka raica na vanua, se sa vakaevei; kei ira na tamata era tiko kina, se ra kaukauwa se malumalumu, se ra lewe lailai se ra lewe levu; 19ka vakaevei na vanua era sa tiko kina, se vinaka se ca; ka vakaevei na veikoro era sa tiko kina, se koro wale, se koro vakabai; 20ka vakaevei na vanua, se qele vinaka se qele ca, se tu kina na kau, se segai: ia dou gumatua, ka dou kauta talega mai eso na vua ni kau ni vanua. Ia na vula ko ya na vula sa dreu kina na vua ni vaini taumada.\n21A ra sa lako cake ka raica vakavinaka na vanua, ka vakatekivu mai na vanua liwa ko Sini ka yacovi Riopi, e na sala sa basika yani ki Emaci. 22A ra sa lako cake e na yasana sa donuya na ceva, ka lako ki Epironi, era sa tiko kina ko Eiimani, ko Sesei, kei Talimei, na luve i Anaki. (Ia ko Epironi sa tara oti ka yabaki vitu, sa qai tara emuri ko Soani mai Ijipita.)\n23A ra sa yaco ki na buca ko Esikoli, ka cebeta vata kina e dua nai soso vua ni vaini kei na tabana talega, a rau sa colata na lewe rua, e nai vua; era kauta talega eso na lolo, kei na pomekaraneti eso. 24Sa vakatokai na tikina ko ya na buca ko Esikoli, e na vuku ni soso vua ni vaini era sa cebeta kina na Isireli. 25Ka sa oti bogi vasagavulu era sa qai lesu mai na nodra rai vanua.\n26A ra sa lesu vei Mosese, kei Eroni, kei nai soqosoqo taucoko ni Isireli, ki na vanua liwa mai Perana, ki Ketesa; ka tukutuku vei rau, vei ira kece talega nai soqosoqo, ka vakatakila vei ira na vuata ni vanua. 27A ra a tukuna vua, Keitou a lako ki na vanua ko a talai keitou kina; ka sa dina sara sa dave kina na wai-ni-sucu kei na oni; ia oqo na vuana: 28ia, ko ira na tamata sa tiko e na vanua era sa kaukauwa, a sa vakabai ni valu na veikoro, ka sa levu sara: keitou a raici ira talega kina na luve i Anaki: 29era sa tiko e na vanua sa donuya na ceva ko ira na Amalekaiti; kei ira na Itaiti, kei ira na Jepusaiti, kei ira na Amoraiti, era tiko mai na ulu-ni-vanua; a ra sa tiko na kai Kenani e na baravi, kei na bati ni Joritani.\n30A sa vakatabatabasobutaki ira na tamata ko Kelepi e na mata i Mosese, ka sa kaya, Me da lako cake sara, me da taukena; ni sa rawarawa me da vakamalumalumutaka. 31Ia ko iratou na tamata eratou a lako kaya, eratou sa kaya, Eda sa sega ni lako cake rawa me veivala kei ira na tamata; ni ra sa kaukauwa ia koi keda eda sa malumalumu. 32A ratou sa tukuna vakaca, vei ira na Isireli, na vanua eratou a la'ki raica, a ratou kaya, Na vanua keitou a lakova me keitou raica vakavinaka sa dua na vanua e kania na lewena; kei na tamata kecega keitou a raica kina, era tamata yagolevu: 33ia keitou a raica kina na tamata yagolevu sara, na luve i Anaki, era kawa ni tamata yagolevu sara; ia keitou sa vaka na vodre e na mata i keitou, ka sa vaka talega kina vei ira.


Local News - Viti FM - Page 2\nTOSO YAWA TIKO MAI NODA VANUA O TC CODY…IA MEDA KUA NI WELE NI NA VAKILAI TIKOGA NA TAU BI NI UCA KEI UALUVU ENA VICA NA SIGA QO.\nVakaraitaka na Acting Director ni Fiji Metereological Services o Terry Atalifo meda se qaqarauni tikoga ena gauna qo me baleta na tau bi ni uca kei na ualuvu. Dodonu meda se qaqarauni tikoga ena gauna qo, tutuku marautaki ni sa via daumaka sara mai na draki ena so na vanua e Viti ka sa tekivu […]\nVAKILAI NA CAGI KEI NA TAU BI NI UCA MAI NA KORO LOVONI,OVALAU GAUNA SARA GA QO.\nVakaraitaka tiko mai e dua na lewe ni koro mai Lovoni.Levuka mai Ovalau ena gauna sara ga qo e vakilai tiko na cagi,ia, na bi ga ni uca e vakilai sara na totolo ni cere ni wai mai kea. Koro o Lovoni/Ovalau ena gauna qo:photocredit:Maraia Maramawale. Kaya tale ga o Maraia ni gauna sara ga […]


NA TIKO MAI NA LEKUTU 21 FOV - Ia ko tui Arati na kai - Bible Search\nNA TIKO MAI NA LEKUTU 20 NA TIKO MAI NA LEKUTU 22\nNA TIKO MAI NA LEKUTU 21\nSa veivala kei ira na Isireli ko tui Arati, 1-3. Era didi na tamata, 4,5. Sa kati ira na tamata na gata; era sa vakabulai ni ra raica na gata parasa, 6-9. Era toki tale, 10-20. Era veivala kei Sioni, 21-30; kei Oki, 33-35.\n1Ia ko tui Arati na kai Kenani, o koya ka tiko ki na ceva, sa rogoca ni ra sa lako mai na Isireli e na sala ka ra lako kina na rai vanua; sa qai vala kei ira na Isireli, ka vakabobulataki ira eso. 2Ia era sa bubului vei Jiova ko ira na Isireli, ka kaya, Kevaka kemuni na soli ira dina na tamata oqo ki na ligaqu, ka'u na qai vakarusa sara na nodra veikoro. 3A sa rogoca na nodra vosa na Isireli ko Jiova, ka soli ira na kai Kenani kivei ira: a ra sa vakarusai ira sara kei na nodra veikoro; a sa vakatokai na yaca ni yasana ko ya ko Orima.\n4A ra sa lako tani mai na ulu-ni-vanua ko Ori e na sala vaka ki na Wasa Damudamu, me lako volita na vanua ko Itomi: a sa waicala na yalodra na tamata e na vuku ni sala. 5A ra sa vosavakacacataka na Kalou, kei Mosese, ko ira na tamata, ka kaya, A cava drau sa kauti keimami cake kina mai Ijipita, me mate e na vanua liwa? ni sa sega na kakana, ka sa sega na wai; a sa vakavure lua e na loma i keimami na kakana vakasisila oqo.\n6A sa tala na gata vakabukawaqa e na kedra maliwa na tamata ko Jiova, a ra sa kati ira na tamata; ka sa mate kina e lewe vuqa vei ira na Isireli. 7A ra sa lako mai vei Mosese na tamata, ka kaya, Keimami sa cala, ni keimami sa vosavakacacataki Jiova, kei iko; mo masuti Jiova me kauta tani vei keimami na gata. A sa masulaki ira ko Mosese. 8A sa kaya vei Mosese ko Jiova, Mo cakava e dua na gata vakabukawaqa, ka vauca ki na mua ni dua na kau balavu: ia era na bula ko ira kecega sa laukata, ni ra sa raica. 9A sa cakava e dua na gata parasa ko Mosese, ka vauca ki na mua ni dua na kau balavu, a sa yaco, kevaka sa katia e dua na tamata na gata, ni sa raica na gata parasa ko koya, sa bula kina.\n10A ra sa lako na Isireli, ka la'ki tiko mai Opoci.\n11A ra sa lako mai Opoci, ka la'ki tiko mai Iye ni Eparimi, mai na lekutu sa donui Moapi vaka ki na isiti.\n12Era sa qai cavu tu, ka la'ki tiko mai na buca mai Sereti. 13Era sa lako maikina, ka la'ki tiko mai na yasana kadua ni Arinoni, ko ya mai na lekutu ka lako mai nai yalayala ni Amoraiti: ni sai yalayala i Moapi ko Arinoni, e na macawa kei Moapi kei na Amoraiti. 14O koya sa tukuni kina e nai vola ni valu i Jiova. Ko Vaepa mai Sufa, Kei na Uciwai ko Arinoni, 15Kei na soniwai ni uciwai sa lako sobu ki na yasana ko Ari, Ka qarava nai yalayala i Moapi.\n16Ia maikina era sa lako ki Pieri: ko ya nai keli-wai ka vosa kina vei Mosese ko Jiova. Mo vakasoqoni ira vata na tamata, ka'u na solia vei ira na wai. 17Sa qai seretaka na sere oqo ko ira na Isireli, Na keli-wai, mo vure mai; mo dou seretaka: 18Nai keli-wai era sa kelia na turaga, Io era sa caramaka ko ira sa lewai ira na tamata, E na nodra doko, ni vakarota ko koya na vu-ni-vunau. Ia mai na lekutu era lako ki Matana: 19ia mai Matana era lako ki Neelieli: ia mai Neelieli era lako ki Pamoci: 20ia mai Pamoci e na buca, mai na vanua ko Moapi, ki na dela i Pisika ko ya sa donuya na Veikau.\n21A sa tala eso nai talaki na Isireli kivei Sioni na nodra tui na Amoraiti, me ra kaya, 22Me'u lako mada yani e nomu loma ni vanua: keimami na sega ni lako ki na veiwere, se ki na veivaivaini; keimami na sega ni gunuva na wai mai nai keli-wai: keimami na lako ga e na salatu ni tui, ka me keimami sivia mada nai yalayala ni nomu vanua. 23Ia sa bese ni laivi ira na Isireli ko Sioni me ra lako e nona loma ni vanua: ia sa vakasoqoni ira vata ga na nona tamata kecega ko Sioni, ka la'ki veivala kei ira na Isireli ki na lekutu: a sa yaco ki Jeasa, ka veivala kei ira na Isireli: 24a sa yaviti koya ko ira na Isireli e nai seleiwau, ka ra taukena na nona vanua, mai Arinoni ka la'ki yala ki Japoki, ia sa yala vei ira na luve i Amoni: ni sa kaukauwa na nodra i yalayala na luve i Amoni. 25A ra sa kaba na veikoro kecega oqori ko ira na Isireli: a ra sa tiko na Isireli e na nodra veikoro kecega na Amoraiti, mai Esiponi, kei na kena koro lalai kecega: 26Ia ko Esiponi na koro nei Sioni na nodra tui na Amoraiti, o koya ka veivala kei na tui Moapi eliu, ka kovea mai vua na nona vanua taucoko, ka yala ki Arinoni. 27Oqo era daukaya kina ko ira era taurivaka nai bole; Dou lako mai ki Esiponi: Me tara mada na koro i Sioni, ka vakacokotaki; 28Ni sa lako mai Esiponi na bukawaqa, Na yameyame ni bukawaqa mai na koro i Sioni: Sa kani Ari mai Moapi Ko iratou na turaga ni veiyasana cecere ni Arinoni. 29Ko sa ca, ko iko Moapi! Dou sa rusa, na tamata i Kimosi: Sa solia ko koya na luvena tagane me dro bula, Kei na luvena yalewa me ra bobula Vei Sioni na nodra tui na Amoraiti. 30Eda sa vanai ira; sa rusa ko Esiponi ka yaco ki Taiponi; Ia eda sa vakacaca ka yacovi Nofa, Ko ya sa volekati Metipa.\n31A sa tiko e na nodra vanua na Amoraiti ko ira na Isireli. 32A sa talaki ko Mosese me yamata ki Jaseri, a ra sa kaba na kena veikoro lalai, ka vakasevi ira na Amoraiti era tiko kina.\n33A ra sa gole yani, ka lako cake e na sala ki Pasani: a sa la'ki veivala kei ira ko Oki na tui Pasani, ko koya, kei ira kecega na nona tamata, me ra ia nai valu mai Etirei. 34A sa kaya vei Mosese ko Jiova, Mo kakua ni rerevaki koya: ni'u sa soli koya ki na ligamu, kei na nona tamata kecega kei na nona vanua; ia ko na kitaka vua me vaka ko a kitaka vei Sioni na nodra tui na Amoraiti, ko koya ka tiko mai Esiponi. 35A ra sa mokuti koya, kei iratou na luvena, kei na nona tamata kecega, ka sa sega ni vo bula vua e dua na tamata: a ra sa taukena na nona vanua.


Maciu, chapter 28 of the Fijian Bible - with audio narration\nIa oqo ni sa oti na siga ni Vakacecegu, ka sa tekivu me kida mai nai matai ni siga ni dua na macawa, o Meri Makitalena kei na dua tale na Meri, e rau sa lako ki nai bulubulu me rau la'ki raica.\n2 Ka raica, e dua na uneune levu sa yaco oti; ni sa lako sobu mai lomalagi e dua na agilosi ni Turaga, ka mai vaqiqica tani na vatu mai na katuba, a sa qai mai dabe toka e delana.\n3 Na matana sa vaka na livaliva, kei na nona i sulu sa vaka na uca cevata vulavula.\n4 Ena nodra levu ni rerevaki koya na yadra era sa sautanini kina ka yaco me vaka na tamata mate.\n5 Ia sa vosa na agilosi vei rau na yalewa ka vaka, 'Drau kakua ni rere, ni'u sa kila ni drau sa vakasaqarai Jisu o Koya sa lauvako.\n6 Sa sega eke o Koya, ni sa tucake tale, me vaka na Nona vosa, drau lako mai, ka raica sara na vanua sa vakadavori kina na yago ni Turaga.\n7 'Drau lako sara vakatotolo ka la'ki tukuna vei ira na Nona tisaipeli ni sa tucake tale mai na mate o Koya, ka raica, sa liu ki Kaleli o Koya mai kea dou na la'ki raici Koya kina. Raica, au sa tukuna vei kemudou oqo.\n8 E rau sa lako tani vakatotolo mai nai bulubulu ena rere kei na yalo e tava rekireki, ka cici yani me rau laki tukuna vei ira na Nona tisaipeli na vosa sa cavuti. Era Sa Lotu Na Yalewa Vua Na Turaga Nai Vakabula Sa Tucake Tale\n9 Ni rau lako tiko me la'ki tukutuku vei ira na tisaipeli, ka raica, sa tavaki rau tu o Jisu, ka tukuna, 'Dou reki vakalevu! 'E rau sa lako vua ka tara na yavana ka lotu vua.\n10 Sa tukuna vei rau o Jisu, 'Drau kakua ni rere. Drau lako ka la'ki tukuna vei ira na wekaqu mera lako ki Kaleli, mai kea era na raici Au kina.' Era Sa Vaqumi Na Sotia\n11 Ia ni rau sa lako tiko, ka raica, eso vei ira na yadra era sa lako ki na koro ka la'ki vakaraitaka vei ira na bete levu na veika kece sa yaco.\n12 Ni ra sa qai la'ki bose vata kei ira na qase ka veivakasalataki, era sa qai vaqumi ira na sotia ena dua na uma i lavo levu.\n13 Ka ra tukuna, 'Tukuna vei ira, Era lako mai na Nona tisaipeli ena bogi ka butakoca na Yagona ni keimami a moce tu.\n14 'Kevaka ena rogoca na kovana, sa na neitou i tavi me keitou na vakalomavinakataka ka mo dou maroroi kina.\n15 A ra sa taura nai lavo ka cakava na ka era sa vakavulici mai kina; nai tukutuku oqo sa dau vakatetei tiko mai vei ira na Jiu me yacova mai na siga oqo. Nai Veitalai Cecere\n16 Era sa qai lako yani na tisaipeli e lewe tinikadua ki Kaleli, ki na ulunivanua sa tukuna o Jisu me ratou la'ki sota kina.\n17 Ni ra sa raici Koya, era sa vakarokoroko vua; ia eso era vakatitiqa.\n18 Sa lako mai o Jisu ka vosa vei ira, ka vaka, na vakatulewa kecega sa soli mai vei Au mai lomalagi e cake kei vuravura e ra.\n19 Okoya mo dou lako ki na vei matanitu kecega ka vakatisaipelitaki ira, dou papitaisotaki ira ena yaca ni Tamada kei na Luvena kei na Yalo Tabu,\n20 'Dou vakatavulica vei ira mera vakaraica matua nai vakaro Au a vakaroti kemudou kina; ka mo dou kila sara, Au sa dau tiko vata ga kei kemudou ena veigauna kecega, ka yacova sara nai vakataotioti kei vuravura.' Emeni.


The Fiji Times » Veivuke o Veremo ki na nona matavuvale ena masi vava\nVeivuke o Veremo ki na nona matavuvale ena masi vava\nKEVAKA e dua e vunautaka wavoki tiko ni sa sega na cakacaka e na gauna oqo, au vinakata me?u vakadeitaka ni oqori e dua na i tukutuku lasutaki ka macawa wale tu ga.\nE cauraka mai na veimala ni vosa oqori ki na noda niusiveva oqo na i Taukei o Timoci Veremo e dua na turaga dau masi vava, ka dau dabe toka e na i curucuru, e na Queensland Arcade e Suva.\nE kaya na turaga yabaki 49 oqo ni cakacaka e bini kasaura tu e na noda vanua, ia, sa vo ga meda vaqara, ka cakacakataka sara e na kena veta duadua e cake.\n?Au a tekivu masi vava mai ni se bera mada ga niu vakawati.\n?Na gauna oqo e sa yabaki 29 tale na noqu ulumatua ka sa soko tale tiko e na waqa ni qoli.\n?Me tekivu mai na nodrau vuli na luvequ yacova mai ni rau sa cakacaka ruarua tale oqo, na i lavo keitou bula mai kina e rawati ga mai e na noqu masi vava,? kaya o Veremo.\nTomana e na nona tukuna ni rairai e so beka na tamata era tukuna ni cakacaka beci, ia, vei koya ke sa bula mai kina na nona matavuvale, e sega ni mai milamila sara ga kina vakalailai e dua na vuti ni yagona e na nodra vakalelewa na so.\n?Vinaka cake mo masi vava e veisiga mai na veimurimuri wavoki tu ga e lomai Suva, ka tini sara e na butako, ka gole sara yani ki valeniveivesu.\n?Qo o dadabe toka ga ka waraka me ra yaco yani na lewe ni vanua, ka ra vinakata me masi na nodra i vava, ka sega ni o vaqarai ira wavoki tale,? kaya o Veremo.\nKuria na turaga oqo ni lavo kece e rawata mai e na nona masi vava e vakayagataki sara ga e na nodratou bula ni vuvale, saumi ni livaliva, na wai kei na kakana e na dela ni teveli.\n?Au dau tekivu e na 6 na kaloko e na mataka lailai, ka qai dau cegu e na 2 na kaloko e na veiyakavi.\n?E liu se dau katia vinaka sara ga, ka rawa niu rawata kina e $50 na dola mai na loma ni walu na auwa, ka?u vakamacalataka no oqori e cake.\n?Ia, na gauna oqo e vaka me sa lutu na i lavo au rawata kina, ka?u vakavinavinaka tikoga vei ira na dau mai masi tiko na nodra i vava ni i lavo era solia tiko vei au e sa la?ki rawa tiko kina na bula,? kaya o Veremo.\nSa nona i vakasala ga o Veremo vei ira na vaqara cakacaka tiko e na gauna oqo, me ra kakua ni madualaka na mataqali cakacaka cava ga era sotakaya, baleta ni sa rawa kina na bula, ka vinaka cake sara mai na veimurimuri sega na betena ka vuqa na cauravou bulabula vinaka era sa matanataka sara tikoga e na gauna oqo.


The Fiji Times » Yalo ni dauveiqaravi dina\nYalo ni dauveiqaravi dina\nE DAU vuqa na kawa i taukei, e dau sega tu ni kilai na ka e dau oga kina ka qai dau kilai ga ena gauna e sa leqa oti kina. Oqo me baleta ni da kawa tamata sega ni dau tukutuku ni keda ena ka e da sa yaga oti kina.\nE dau yaco vakalevu talega oqo vei ira na noda marama ka dau sega ni kilai tu vakalevu na nodra veiqaravi me vakatautauvatataki vei keda na turaga ena dua na vuvale se vanua ka dau matanitaki na Maciu 6:1-4, ?…ni ko sa soli ka, me kakua ni kila na ligamu i mawi na ka e sa solia na ligamu i matau, ia na tamada vakalomalagi ena qai solia na nona veivakalougatataki ena soli loloma e sa caka lo vakaoqo?.\nE vakadinadinataki oqo ena kena mai vakananumi tiko ena macawa sa oti na bogi 100 ni nodra vakacegu o Vuniwai Adi Laufitu Malani na imatai ni lesilesi iliuliu ni UN Women ena Pasifika (UNIFEM) ena dua na gauna.\nO Vuniwai Adi Laufitu e cavutu mai Nabukadra, Nakorotubu, Ra ena vuvale vaka Gonesau.\nE nodra i tubutubu turaga o Ratu Meli Salabogi ka itubutubu marama o Adi Livia mai Nayavuira, Nakorotubu, Ra.\nMe tautauvata kei na tamadra lailai, e ra a vuniwai talega ka ra veiqaravi e na CWM Hospital e Suva, Vunidawa Health Center e Naitasiri kei na Namarai Health Center e Nakorotubu, Ra ni bera ni lai tosoi tale na vuli torocake e Amerika.\nEna gauna e a vosa kina ena nodra lotu ni veibulu o Tauga Vulaono na Peresitedi ni National Council of Women (Fiji), e vakamacalataka na nodra i tukutuku bula yaga ka sega tu ni kilai.\nRa Women?s Kitchen and Guest House, Nanukuloa, Ra\nE dua na kedrai divi sa i koya na kena a ciqomi na kerekere mai vua na nodra nana lailai o Mrs Kelesi Malani ka Peresitedi ni Soqosoqo Vakamarama ni Yasana o Ra ena 1988 ena kerekere ni veivuke me baleta na kena vakasaqarai na i lavo ni kena tara na vale ni vulagi ka tiko qo ena i tikotiko ni valenivolavola ni yasana mai Nanukuloa.\nOqo e vu mai na kena dau laurai na nodra dau oga tu ga ena katakata ni siga kei na tau ni uca na marama ni yasana o Ra ena vakasaqa kei na veiqaravi ena gauna e dau vakayacori kina na bose ni yasana o Ra.\nE sega talega na vanua me ra dau moce kina na vulagi.\nE a caka e dua na tausoli ni marama ni yasana o Ra ka lako vata kei na kere veivuke mai na veivalenivolavola ni veimatanitu me vaka i Niu Siladi, ia e a se bera ga ni veiraurau kei na kena tara vakaoti na vale ni vulagi oya.\nE qai kauta na title ni nona vale vakaitaukei ka tiko ena Ratu Sukuna Rd e Suva me lai mokititaka (mortagage) ena baqe ni ANZ me rawa ni saumi kina vakaoti na tara ni vale ni vulagi oya (Ra Womens Kitchen & Guest House) ka tiko ena i tikotiko ni valenivolavola ni yasana e Dadamu, Nanukuloa.\nE qai sauma ga vakataki koya na kena sere mai na nona vale e Ratu Sukuna Road mai na baqe.\nNi sa galala kece na i sau ni tara ni vale ni vulagi mai Nanukuloa, e sa qai vola me toki me sa nona i yau na yasana o Ra ena ruku ni Uluda Holdings Limited na Ra Womens Kitchen & Guest House.\nRa Youth Hostel, Reki St, Suva\nE dua tale na nona sasaga vinaka sai koya na kena a voli na vale ka ra dau vakaicili kina na gone ni Yasana o Ra ka ra vuli tiko ena vuli torocake ena USP, Fiji National University, kei na veikoronivuli tale eso ka sega ni tiko e Suva e dua na vanua me ra vakaicili kina.\nE a vesuka talega na title ni nona vale e Ratu Sukuna Rd e Suva me mokititaki ena baqe ni ANZ Bank me veivuke ena kena saumi vakaoti na Ra Youth Hostel e Reki St.\nNi sa saumi oti, esa qai solia yani me sa wili ena i yau ni Yasana o Ra ena ruku ni Uluda Holdings Ltd.\nE vuqa sara na gone ni Yasana o Ra era sa cakacaka vinaka tu ena gauna oqo ena Matanitu kei na veikabani ka ra a susu mai na i tikotiko ena Reki Street.\nUN Beijing Declaration for Women?s Rights.\nEna gauna e a liutaka tu kina na tabana ni marama ena vuravura ka veiqaravi ena Pasifika (Head of UN Women-Pacific) se UNIFEM ena gauna oya, e a tu taka na kena dikevi na kena tosoi cake na veiqaravi ni marama.\nEna vuku ni sasaga oqo, esa mai vakavotukana ena lewa eso ka sa ra veiqaravi sara vakalevu na marama ena itutu e dau sega tu ni rogo e liu me vaka na Speaker ni Bose Lawa, Acting PM, liuliu ni kabani kei na vuqa tale.\nPersonal Adviser (PA) to Leader of Opposition- Ro Teimumu Kepa\nE na gauna e a cegu mai kina ena Minisita ni Marama (Minister for Women and Social Welfare) ena matanitu tu vakawawa (Interim Government) ena 2007, e a mai veivuke ena kerekere ni wekadra, na marama Roko Tui Dreketi ena veika vakapolitiki ni bera ni ra qai mai kere vakacegu ena bibi ni tauvimate ena yabaki sa oti.\nNi sa mai cava koto na vakananumi ni bogi 100 nei Adi Laufitu Malani, e da sa vakavinavinakataka e dua na marama yaga ka duavata ena vosa ni Turaga, ?O sa Dina ena ka e vica ga, curu kina marau ni nomu Turaga?.


WILIKA ENA VOSA Afrikaans Albanian Amharic Arabic Armenian Bislama Bulgarian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Cibemba Croatian Czech Danish Dutch Efik English Estonian Ewe Finnish French Georgian German Greek Hebrew Hiligaynon Hungarian Igbo Iloko Indonesian Italian Japanese Kinyarwanda Kirghiz Kirundi Korean Lingala Lithuanian Macedonian Malagasy Maltese Myanmar Norwegian Polish Portuguese (Brazil) Punjabi Quechua (Ayacucho) Quechua (Cuzco) Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tetun Dili Thai Tigrinya Tsonga Turkish Twi Ukrainian Vietnamese Xhosa Zulu vakaViti\nENA 25 Tiseba 2010, e vola e dua na marama ni Peritania yabaki 42 ena dua na site ni veikilai ena internet ni vakarau vakamatei koya. E laurai ena ka e vola qori ni vinakata na veivuke. Era tu tale ga ena internet ena gauna oya na nona itokani, ia e sega ni dua e via vukei koya. Ena siga tarava era kunei koya na ovisa ni sa mate, ni gunuva vakasivia na wainimate.\nNa iyaya vovou sa tu nikua e vakarawarawataka me levu na noda itokani ena noda vakacuruma wale ga na yacadra ena site ni veikilai ena internet. Ena yasana adua, e rawa nida bokoca na yacadra ke da sega ni via veitokani tale kei ira. Ia na veika e yaco vua na marama mai Peritania, e vakaraitaka ni dredre mera kunei na itokani dina. E laurai ena dua na vakadidike ni sa qai levu ga na noda veimaliwai, ia era lewe lailai era itokani dina.\nO na rairai duavata kei ira e levu ni yaga na itokani. Me dua nomu itokani e levu na ka e okati kina, sega ni nomu biuta wale na yacana ena internet se talevoni. Na cava o namaka vua na nomu itokani? Rawa vakacava mo itokani vinaka? Na cava e vinakati me rawa ni dei na veitokani?\nDikeva mada e va na ivakavuvuli e rawa ni dusimaki iko, kei na ivakasala vakaivolatabu ena vukei iko mo dua na itokani vinaka.\nNa veitokani dina e okati kina na nomu solia nomu gauna vua nomu itokani. Ena vinakati mo drau cakacaka vata, mo drau veitokoni tale ga. Qori na dei kina na nomudrau veitokani. Tarogi iko mada: ‘Au yalorawarawa ni solia na noqu gauna kei na noqu iyau me baleti noqu itokani?’ Nanuma tiko, me dua nomu itokani vinaka, e vinakati taumada vei iko mo vakaraitaka e liu ni o itokani vinaka.\nKA ERA NAMAKA E LEVU VUA NA ITOKANI VINAKA\nIrene: “Na veitokani e vaka na kena cakacakataki e dua na were totoka, e vinakati kina na gauna kei na sasaga. Ia ena tekivu mada mai Jerusalemi, oya mo itokani vinaka mada e liu. Mo yalololoma qai veikauaitaki. Mo yalorawarawa tale ga ni solia nomu gauna vei nomu itokani ke gadrevi.”\nLuis Alfonso: “E takalevu nikua na yalo ni dui nanumi koya. Ena marautaki gona ke dua e kauaitaki iko qai sega ni namaka me saumi lesu vua e dua na ka.”\n“Na ka tale ga oni vinakata mera cakava vei kemuni na tamata, moni cakava tale ga vei ira. Moni dau soli ka, ena qai soli vei kemuni.” (Luke 6:31, 38) E vakabibitaka o Jisu ena tikinivolatabu qori na veinanumi kei na lomasoli. Ni o lomasoli, ena vinaka kina na nomu veitokani kei na dua. Era na taleitaki iko qai volekati iko nomu itokani ke o dau tu vakarau ni vukei ira o qai sega ni namaka mera sauma lesu vei iko.\n2. Me Wasoma na Veivosaki\nEna dei nomu veitokani kei na dua ke wasoma na veivosaki. Drau veivosakitaka gona eso na ka drau taleitaka. Vakarogoca na ka e tukuna qai doka na nona rai. Vakavinavinakataki koya qai vakayaloqaqataki koya ena gauna veiganiti. Ena so na gauna ena vinakati mo vakadodonutaki koya se vakasalataki koya qai sega ni rawarawa qori. Ia na itokani dina ena raica me vakayacori, ena cakava tale ga vakamaqosa.\nJuan: “Na itokani dina ena vakaraitaka vakadodonu na nona nanuma, ia ena sega ni cudru ke sega ni ciqomi nona rai.”\nEunice: “Au taleitaka na itokani e yalorawarawa ni rogoci au, vakauasivi ena gauna au sotava kina na leqa.”\nSilvina: “Na itokani dina ena sega ni wereubiubi ena ka e tukuna—kevaka mada ga e kila ni o na sega ni taleitaka—ni kauaitaki iko.”\n“Me totolo ni vakarorogo na tamata yadua, me berabera ni vosa, me berabera ni cudru.” (Jemesa 1:19) Na itokani vinaka e dau vakarorogo. Ena sega ni vosa tu ga qai nanuma ni bibi na nona rai. Koya gona, ena vakarogoci nona itokani ni talaucaka na lomana. Ena sega tale ga ni cudru ni vakadodonutaki. E kaya na Vosa Vakaibalebale 27:6, VV: “E vinaka na i naki ni veivakamavoataki ni i tokani voleka.”\n3. Me Donu na Nomu Rai me Baleti Nomu iTokani\nNida veitokani kei na dua eda na raica ni tiko na ka era lekata. Ia meda nanuma tiko nira sega ni uasivi me vakataki keda. Meda kua gona ni namaka nira na vinaka vakaoti. Meda raica ga na ka era vinaka kina qai vosoti ira nira cala.\nSamuel: “Eda dau namaka vakalevu na ka vei ira na so tale. Ia ke da kila nida dau cala qai vinakati meda vosoti, eda na yalorawarawa ni vosoti ira tale ga na tani.”\nDaniel: “Mo kila nira dau cala tale ga nomu itokani. Ni basika gona na leqa, e vinaka me wali totolo qai guilecavi.”\nO dau yalorawarawa mo veivosoti?—Kolosa 3:13, 14\n“Eda dau tarabe kece. Ke dua e sega ni tarabe ena vosa, e uasivi o koya, ni rawa tale ga ni varaeletaka na yagona taucoko.” (Jemesa 3:2) Noda nanuma na ka dina qori ena vukei keda meda dua na itokani vinaka, eda na raibaleta tale ga nodra cala se malumalumu. Na iVolatabu e kaya: “Moni dau yalorawarawa, ni dau veivosoti tale ga vakarawarawa ke dua e cudruvaka e dua na ka vua e dua tale. . . . Ia me kena ilutua, moni sulumaka na loloma ni qo na ivau vinaka duadua ni duavata.”—Kolosa 3:13, 14.\n4. Veitokani kei na so Tale\nE dodonu meda digia vinaka na noda itokani. Ia e sega ni kena ibalebale qori meda digi ira ga eda yabaki vata se tautauvata na noda isususu. Ia nida veitokani kei ira e duidui na nodra yabaki, isususu se duikaikai, eda na vakila na kena yaga.\nUnai: “Ni o veitokani kei ira o yabaki vata se tautauvata na ka oni taleitaka, e vaka nomu kania tiko ga e dua na mataqali kakana e veisiga. Se mani vakacava na kena kana vinaka, ena yaco mai na gauna o na sega ni taleitaka.”\nFunke: “Noqu veitokani kei na so tale e vakayalomatuataki au. Niu veimaliwai kei ira e duidui na nodra yabaki kei na nodra isususu, e vukei au meu yalorawarawa qai veikauaitaki. Era taleitaka qori na noqu itokani.”\nO dau veimaliwai kei ira e duidui nodra yabaki?—2 Korinica 6:13\n“O koya gona—au vosa vei kemuni me vaka au vosa vei ira na luvequ—moni lomasavu.” (2 Korinica 6:13) E uqeti keda na iVolatabu meda veitokani kei ira na tamata kece ga. Ena vinaka kina na nomu bula, era na taleitaki iko tale ga e levu.\nCava e Kaya na iVolatabu me Baleta na Veitokani?\nNa itokani vinaka ena vukei keda me vinaka na noda itovo, da qai vakavinakataka tiko ga. Digi ira vinaka gona nomu itokani!\nNa veiwekani vinaka e vakatau ena nomu soli ka, sega ni taura na ka.\niMeli iMeli O Cei na iTokani Dina?